**10**

**ส่วนที่ 3**

**มิติที่ 1 การสร้างสังคมที่ไม่ทนต่อการทุจริต**

**1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

**1.1.1 สร้างจิตสำนึกและความตระหนักในการปฎิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น**

**1. ชื่อโครงการ : โครงการสมุดความดีพนักงานจ้าง**

**2. หลักการและเหตุผล**

การบันทึกการปฏิบัติงานประจำวัน โดยเฉพาะบุคลากรในองค์กร เป็นการสร้างระเบียบวินัยในการปฏิบัติงาน ซึ่งในแต่ละวันหากมีการจดบันทึกว่าได้ทำอะไรบ้าง จะเป็นการทบทวนและสามารถย้อนกลับมาเพื่อพิจารณาปรับปรุงการทำงานในแต่ละกิจกรรมได้ รวมถึงหัวหน้าผู้บังคับบัญชา สามารถใช้เป็นหลักฐานในการอ้างอิงที่ใช้ในการประเมินผลงาน ยังส่งผลให้การประเมินเป็นที่ยอมรับ ภารกิจที่ได้รับมอบหมายได้ปฏิบัติงานด้วยความสำเร็จ ความซื่อสัตย์ สุจริต ลุล่วงหรือไม่อย่างไร และหัวหน้างานสามารถวางแผนต่อไปได้ ประเมินทักษะและผลการปฏิบัติงานของพนักงานจ้างได้ ซึ่งจะส่งผลให้เห็นว่าค่าของคนอยู่ที่ผลของงาน หรืออาจจะมีผู้ร่วมงานอื่นมาอ่านแล้วมีกรณีศึกษาจากปัญหาที่เกิดขึ้นคล้ายกัน ทำให้ทราบถึงวิธีการแก้ไข เกิดการแลกเปลี่ยนความรู้ซึ่งกันและกันในองค์กร

เทศบาลตำบลท่างิ้ว เห็นความสำคัญของการบันทึกประจำวันดังกล่าว จึงได้จัดทำสมุดความดีพนักงานจ้าง โดยให้พนักงานจ้างมีการบันทึกการปฏิบัติงานประจำวัน เพื่อเป็นเครื่องมือในการควบคุมดูแล การปฏิบัติงานด้วยความรับผิดชอบ ซึ่งเป็นงานที่ได้รับมอบหมาย และเกิดประโยชน์แก่องค์กร เป็นการสร้างระเบียบวินัย ส่งเสริมการสร้างจิตสำนึกที่ดีในการปฏิบัติงาน ด้วยความซื่อสัตย์ สุจริต

**3. วัตถุประสงค์**

3.1 เพื่อเป็นช่องทางในการสื่อสารระหว่างหัวหน้างาน ปลัดเทศบาล และพนักงานจ้าง

3.2 เพื่อเป็นประโยชน์ในการติดตามงานที่พนักงานจ้างปฏิบัติ

3.3 เพื่อเป็นการสร้างจิตสำนึกในการปฏิบัติงานด้านความรับผิดชอบ ซื่อตรงซื่อสัตย์ สุจริตต่องานที่ได้รับมอบหมาย

**4. เป้าหมาย**

พนักงานจ้างเทศบาลตำบลท่างิ้ว

**5. ระยะเวลา**

4 ปี (ปีงบประมาณ พ.ศ. 2561 - 2564)

**6. วิธีดำเนินการ**

6.1 กำหนดให้พนักงานจ้างทุกคนเขียนสมุดการบ้าน โดยบันทึกผลการปฏิบัติงานประจำทุกวันและส่งให้หัวหน้าส่วนราชการทุกวันจันทร์

6.2 รวบรวมเป็นข้อมูลสำหรับผู้บริหารให้พิจารณาผลการปฏิบัติงานพนักงานประจำปี

**7. งบประมาณ**

ไม่ใช้งบประมาณในการดำเนินโครงการ

11

**8. สถานที่ดำเนินการ**

เทศบาลตำบลท่างิ้ว

**9. ผู้รับผิดชอบ**

งานการเจ้าหน้าที่ สำนักปลัด เทศบาลตำบลท่างิ้ว

**10. ตัวชี้วัด/ผลลัพธ์**

10.1 มีการสื่อสารระหว่างผู้บังคับบัญชาและพนักงานส่งเสริมให้ปฏิบัติงานเป็นไปตามเป้าหมาย

10.2 มีการติดตามผลงานทำให้สามารถทราบผลการทำงานเมื่อเกิดปัญหาสามารถแก้ไขได้

10.3 พนักงานจ้างทำงานด้วยความซื่อสัตย์ สุจริตเกิดความรับผิดชอบในหน้าที่ได้รับมอบหมายตามกำหนด

**1. ชื่อโครงการ : โครงการฝึกอบรมคุณธรรม จริยธรรม แก่ผู้บริหาร สมาชิกสภา และพนักงานเทศบาลตำบลท่างิ้ว**

**2. หลักการและเหตุผล**

ตามรัฐธรรมนูญแห่งราชอาณาจักรไทย พุทธศักราช 2550 มาตรา 279 บัญญัติให้มีประมวลจริยธรรม เพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ และประกอบกับประกาศประมวลจริยธรรมเทศบาลตำบลท่างิ้ว ลงวันที่ 19 มีนาคม 2555 ซึ่งหัวใจสำคัญของการทำงานร่วมกันเป็นหมู่คณะอีกอย่างที่ขาดไม่ได้คือคุณธรรม จริยธรรม เพราะคุณธรรมและจริยธรรม หมายถึง การประพฤติ ปฎิบัติ อันถูกต้องดีงาม ทั้ง กาย วาจา ใจ ทั้งต่อตนเอง ต่อผู้อื่น และต่อสังคม ซึ่งถ้าบุคลากรทุกคนที่ทำงานร่วมกันมีคุณธรรมและจริยธรรมประจำของตนเองแล้ว การปฎิบัติงานทุกอย่างต้องลุล่วงไปด้วยดีและมีประสิทธิภาพ รวดเร็ว โปร่งใส สามารถตรวจสอบได้และผู้มารับบริการอย่างประชาชนก็จะได้รับความเชื่อมั่นและไว้วางใจที่จะเข้ามารับบริการที่องค์กรนั้น ๆ

เพื่อเป็นการเตรียมความพร้อมทั้งในด้านคน ได้แก่ บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และข้าราชการฝ่ายประจำ รวมถึงพนักงานจ้าง จึงได้มีการจัดทำโครงการอบรมคุณธรรม และจริยธรรม แก่ผู้บริหาร สมาชิกสภา และพนักงานเทศบาลตำบลท่างิ้ว ดังกล่าวนี้ขึ้น

**3. วัตถุประสงค์**

3.1 เพื่อเป็นการปลูกและปลุกจิตสำนึกการต่อต้านการทุจริต

3.2 เพื่อเป็นการสร้างจิตสำนึกและความตระหนักในการปฏิบัติราชการตามอำนาจหน้าที่ให้เกิดประโยชน์สุขแก่ประชาชน

3.3 เพื่อสร้างจิตสำนึกและความตระหนักในการประพฤติปฏิบัติตามประมวลจริยธรรม

3.4 เพื่อสร้างจิตสำนึกและความตระหนักที่จะไม่กระทำการขัดกันแห่งผลประโยชน์หรือมีผลประโยชน์ทับซ้อน

**4. เป้าหมาย**

ผู้บริหาร สมาชิกสภา และพนักงานเทศบาลตำบลท่างิ้ว จำนวน 80 คน

**5. พื้นที่ดำเนินการ**

เทศบาลตำบลท่างิ้ว

**6. วิธีการดำเนินการ**

จัดอบรมคุณธรรมและจริยธรรมแก่ผู้บริหาร สมาชิกสภา และพนักงานเทศบาลตำบลท่างิ้ว โดยเชิญวิทยากรที่มีความรู้ ความสามารถมาถ่ายทอดความรู้และประสบการณ์ต่าง ๆ ในการปลูกและปลุกจิตสำนึกการต่อต้านการทุจริต ให้ประพฤติปฏิบัติราชการโดยยึดมั่นในหลักคุณธรรม และจริยธรรม และมีการศึกษาดูงานหรือทำกิจกรรมนอกสถานที่ในบางโอกาส

12

**7. ระยะเวลาการดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณในการดำเนินการ**

100,000 บาท

**9. ผู้รับผิดชอบโครงการ**

งานการเจ้าหน้าที่ สำนักปลัด เทศบาลตำบลท่างิ้ว

**10. ตัวชี้วัด/ผลลัพธ์**

ตัวชี้วัด

ประชาชนผู้มารับบริการที่เทศบาลตำบลท่างิ้ว ประเมินความพึงพอใจการปฏิบัติงานของพนักงาน โดยใช้แบบประเมินเป็นตัวชี้วัด และต้องได้รับผลการประเมินมาต่ำกว่าร้อยละ 70

ผลลัพธ์

ผู้บริหาร สมาชิกสภา และพนักงานเทศบาลตำบลท่างิ้ว เกิดจิตสำนึกที่ดีในการต่อต้านการทุจริต และประพฤติปฏิบัติโดยยึดมั่นตามหลักประมวลจริยธรรม

**1.1.2 สร้างจิตสำนึกและความตระหนักในการประพฤติตามประมวลจริยธรรม**

**1. ชื่อโครงการ : มาตรการ “เสริมสร้างองค์ความรู้ด้านการต่อต้านการทุจริต**

**2. หลักการและเหตุผล**

ด้วยยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2556 - 2560) มุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิมติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การาทุจริต (Corruption Perceptions Lndex : CPI) ไม่น้อยกว่าร้อยละ 50 ในปี พ.ศ. 2564

ดังนั้น เพื่อให้การบริหารงานในพื้นที่สามารถตอบสนองต่อแผนยุทธศาสตร์ฯ ข้างต้น เทศบาลตำบลท่างิ้ว จึงได้กำหนดแนวทาง/มาตรการเสริมสร้างองค์ความรู้ด้านการทุจริตขึ้น เพื่อให้สามารถแปลงแผนยุทธ์ศาสตร์ว่าด้วยการป้องกันและปราบปรามการทุจริต ระยะที่ 3 (พ.ศ. 2556 - 2560) ไปสู่การปฏิบัติที่เป็นรูปธรรมและเกิดความยั่งยืนในการปฏิบัติ

**3. วัตถุประสงค์**

3.1 เพื่อเสริมสร้างองค์ความรู้ด้านการต่อต้านการทุจริตแก่คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ ลูกจ้างประจำ ตลอดจนพนักงานทั่วไป

3.2 เพื่อสร้างจิตสำนึกและความตระหนักในการประพฤติตามประมวลจริยธรรมแก่คณะผู้บริหารท้องถิ่น สมาชิกสภาท้องถิ่น ช้าราชการฝ่ายประจำ ลูกจ้างประจำ ตลอดจนพนักงานทั่วไป

**4. เป้าหมาย/ผลผลิต**

ข้อมูล/องค์กรความรู้ด้านการต่อต้านการทุจริตที่นำมาเผยแพร่มากกว่า 5 เรื่องขึ้นไป

**5. พื้นที่ดำเนินการ**

เทศบาลตำบลท่างิ้ว

**6. วิธีดำเนินการ**

1. ราบรวมและเรียบเรียงฐานข้อมูล/องค์ความรู้เกี่ยวข้องกับการปลูกจิตสำนึกด้านการต่อต้านการทุจริต อาทิกฎหมาย ป.ป.ช. มาตรา 100 มาตรา 103 มาตรา 103/7 สื่อประชาสัมพันธ์ต่าง ๆ ที่เกี่ยวข้องกับการปลูกจิตสำนึก

13

2. เผยแพร่ ประชาสัมพันธ์และสร้างเสริมองค์ความรู้ ให้บุคลากรในสังกัดได้รับทราบและถึอปฏิบัติอย่างเคร่งครัดผ่านโครงการ/กิจกรรม และสื่อช่องทางต่างๆ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานการเจ้าหน้าที่ สำนักปลัด เทศบาลตำบลท่างิ้ว

**10. จำนวนข้อมูล/องค์ความรู้ด้านการต่อต้านการทุจริตที่นำมาเผยแพร่**

**1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน**

**1. ชื่อโครงการ : กิจกรรมให้ความรู้ เรื่อง ผลประโยชน์ทับซ้อนให้กับพนักงานเทศบาลและพนักงานจ้างของเทศบาลตำบลท่างิ้ว**

**2. หลักการและเหตุผล**

ด้วยสถานการณ์หรือการกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือบางเรื่องเป็นการปฎิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฎิบัติหน้าที่โดยคำนึงถึงประโยชน์ของตนเองหรือพวกพ้อง

“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนร่วม ผลประโยชน์ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่น ๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่าง ๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจหน้าที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยภาครัฐ โดยกำหนดให้หน่วยงานมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

ดังนั้น เทศบาลตำบลท่างิ้ว จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อนแก่บุคลากรในเทศบาลตำบลท่างิ้ว เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานเทศบาลตำบลท่างิ้ว เพื่อให้พนักงานทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

**3. วัตถุประสงค์**

3.1 เพื่อให้ความรู้ ความเข้าใจแก่พนักงานเทศบาล พนักงานจ้างเกี่ยวกับการป้องกันผลประโยชน์ทับซ้อน

3.2 เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ของเทศบาลตำบลท่างิ้ว

14

3.3 เพื่อเสริมสร้างให้ข้าราชการและเจ้าหน้าที่ของเทศบาลตำบลท่างิ้วมีจิตสำนึก ค่านิยม และวัฒนธรรม เรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชัน มุ่งสู่การเป็นข้าราชการท้องถิ่นไทยใสสะอาด

**4. เป้าหมาย**

พนักงานเทศบาล และพนักงานจ้างเทศบาลตำบลท่างิ้ว

**5. พื้นที่ดำเนินการ**

เทศบาลตำบลท่างิ้ว

**6. วิธีการดำเนินการ**

จัดประชุมประจำเดือน และให้ความรู้เรื่องผลประโยชน์ทับซ้อน

**7. ระยะเวลาการดำเนินการ**

4 ปี (ปีงบประมาณ พ.ศ.2561 - 2564)

**8. งบประมาณในการดำเนินโครงการ**

ไม่ใช้งบประมาณ

**9. ผู้รับผิดชอบโครงการ**

งานนิติการ สำนักปลัด เทศบาลตำบลท่างิ้ว

**10. ตัวชี้วัด/ผลลัพธ์**

**ตัวชี้วัด**

พนักงานเทศบาล และพนักงานจ้างมีความเข้าใจเรื่องผลประโยชน์ทับซ้อน

ผลลัพธ์

พนักงานเทศบาลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฎิบัติงานไม่ยุ่งเกี่ยวกับผลประโยชน์ทับซ้อน

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**1. ชื่อโครงการ : ปลูกต้นไม้เพื่อเพิ่มพื้นที่สีเขียว ลดภาวะโลกร้อน ในพื้นที่ตำบลท่างิ้ว**

**2. หลักการและเหตุผล/ความเป็นมา**

เนื่องด้วยปัจจุบัน โลกกำลังเผชิญกับสภาวะการเปลี่ยนแปลงของสภาพภูมิอากาศ (Climate Change) ที่ทำให้อุณหภูมิโลกสูงขึ้น หรือที่เรียกว่า สภาวะโลกร้อน ส่งผลให้เกิดปรากฏการณ์ทางธรรมชาติที่มีผลกระทบกับวิถีชีวิตของมนุษย์ อาทิ เกิดความแห้งแล้ง มีไฟไหม้ป่า ฝนตกไม่ตรงฤดูกาล อากาศหนาวและหิมะตก เป็นต้น ส่วนหนึ่งเป็นผลมาจากการตัดไม้ทำลายป่าของมนุษย์ ดังนั้น ประเทศต่าง ๆ ทั่วโลก จึงร่วมมือกันป้องกันและแก้ไขภาวะโลกร้อน ซึ่งเป็นปัญหาที่สำคัญส่งผลกระทบต่อคุณภาพชีวิตของประชาชนทั้งในระดับภูมิภาคและระดับประเทศ การเพิ่มพื้นที่สีเขียว จึงเป็นหนทางหนึ่งในการแก้ไขปัญหาภาวะโลกร้อนโดยตรงเนื่องจากต้นไม้เป็นแหล่งดูดซับก๊าซคาร์บอนไดออกไซด์ แหล่งกรองมลพิษ และผลิตก๊าซออกซิเจน อีกทั้งเป็นการสร้างความสมดุลการใช้พื้นที่ให้เกิดความเหมาะสม ลดอุณหภูมิของพื้นผิวในพื้นที่นั้น ๆ ลงได้อย่างน้อย 2 องศาเซลเซียส เพื่อเป็นการแก้ไขปัญหาภาวะโลกร้อน เทศบาลตำบลท่างิ้ว จึงได้จัดทำโครงการ “ปลูกต้นไม้เพื่อเพิ่มพื้นที่สีเขียว ลดภาวะโลกร้อนในพื้นที่ตำบลท่างิ้ว ประจำปี 2561” เพื่อให้ประชาชนได้มีส่วนร่วมในการแก้ไขปัญหาภาวะโลกร้อนสร้างเมืองน่าอยู่สวยงาม (Beautified City) และร่วมถวายเป็นราชสักการะในวโรกาสมหามงคลดังกล่าว ดังนั้น สำนักปลัด เทศบาลตำบลท่างิ้ว จึงได้จัดทำโครงการนี้ขึ้นมาเพื่อเพิ่มพื้นที่สีเขียวในพื้นที่กสิกรรมของประชาชนและพื้นที่ว่างเปล่าในเขตเทศบาลตำบลท่างิ้ว เพื่อให้เกิดความร่มรื่นแก่ชุมชน พร้อมทั้งเป็นการเพิ่มคุณภาพชีวิตของประชาชนในชุมชน

15

**3. วัตถุประสงค์**

3.1 เพื่อให้ประชาชนตระหนักในคุณค่าของสิ่งแวดล้อม และรักษาทรัพยากรธรรมชาติอันเป็นสาธารณะร่วมกัน

3.2 เพื่อส่งเสริมสนับสนุนให้ชุมชนเข้ามามีส่วนร่วมในการแก้ไขปัญหาภาวะโลกร้อน โดยเพิ่มพื้นที่สีเขียวในตำบลท่างิ้ว

3.3 เพื่อให้ประชาชนนำหลักปรัชญาเศรษฐกิจพอเพียงมาใช้ในชีวิตประจำวัน เกิดความสมดุลเพิ่มมูลค่าทรัพยากรที่มีและลดภาวะโลกร้อน

3.4 ส่งเสริมสนับสนุนให้ชุมชนเป็นเมืองน่าอยู่ สวยงาม (Beautified City) สร้างความร่มรื่นและคลายร้อนแก่ประชาชน

**4. เป้าหมาย/ผลผลิต**

ประชาชนร่วมปลูกต้นไม้ จำนวน 99 ต้น

**5. พื้นที่ดำเนินการ**

พื้นที่สาธารณะในเขตตำบลท่างิ้ว อำเภอเมือง จังหวัดนครศรีธรรมราช

**6. วิธีดำเนินงาน**

6.1 ประสานงานกับส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่นเข้าร่วมกิจกรรม

6.2 ประสานงานกับหน่วยงานที่เกี่ยวข้องและองค์กรปกครองส่วนท้องถิ่นในพื้นที่ ให้จัดเตรียมสถานที่เพื่อปลูกต้นไม้

6.3 จัดซื้อกล้าไม้ พันธุ์สไม้ เพื่อใช้ในโครงการ

6.4 ดำเนินการปลูกต้นไม้โดยส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่น

6.5 ดูแลรักษาและติดตามผลโดยกองสาธารณสุขและสิ่งแวดล้อม เทศบาลตำบลท่างิ้ว

**7. ระยะเวลาดำเนินการ**

4 ปี (ปีงบประมาณ พ.ศ.2561 - 2564)

**8. งบประมาณดำเนินการ**

50,000 บาท

**9. ผู้รับผิดชอบโครงการ**

กองสาธารณสุขและสิ่งแวดล้อม เทศบาลตำบลท่างิ้ว

**10. ตัวชี้วัด/ผลลัพธ์**

10.1 ทำให้ผู้เข้าร่วมกิจกรรมมีความเข้าใจถึงความสำคัญของทรัพยากรธรรมชาติและสิ่งแวดล้อม

10.2 ทำให้เพิ่มพื้นที่ป่าไม้และสิ่งแวดล้อมที่ดีและช่วยลดภาวะโลกร้อน

10.3 ทำให้ประชาชนมีจิตสำนึก ในการดูแลรักษาทรัพยากรธรรมชาติและสิ่งแวดล้อม

10.4 ทำให้เยาวชนและกลุ่มพลังมวลชนใช้เป็นแนวทางในการสร้างความสามัคคีและสร้างความ

ร่มรื่นในชุมชน

**1. ชื่อโครงการ : โครงการสร้างอาชีพ สร้างรายได้ ตามแนวทางเศรษฐกิจพอเพียง**

**2. หลักการและเหตุผล/ความเป็นมา**

โครงการอบรมให้ความรู้สร้างอาชีพ สร้างรายได้ ตามแนวทางเศรษฐกิจพอเพียง เป็นโครงการตามแนวพระราชดำริของพระบาทสมเด็จพระเจ้าอยู่หัวฯ ได้ทรงเล็งเห็นสภาพความเป็นอยู่ที่ยากจนของราษฎร พร้อมทั้งได้พระราชทานแนวทางการดำเนินงานให้หน่วยงานต่าง ๆ นำไปวางแผนปฏิบัติงานให้ความช่วยเหลือแก้ไขปัญหาให้กับราษฎรผู้ประสบความทุกข์ยาก ด้อยโอกาสและยากจนตามภูมิภาคต่าง ๆ ทั่วประเทศ โดยเน้นให้ผลการ

16

ดำเนินงานตกถึงมือราษฎรโดยตรงเป็นเบื้องแรกให้สามารถพึ่งพาตนเองได้อย่าง “พออยู่ พอกิน” และขณะเดียวกันก็เป็นการปูพื้นฐานไว้สำหรับ “ความกินดี อยู่ดี ในอนาคต” ด้วย ดังนั้น โครงการอันเนื่องมาจากพระราชดำริจึงเป็นโครงการที่มุ่งพัฒนาราษฎรผู้ยากไร้ให้มีฐานะ ความเป็นอยู่ที่ดีขึ้น โดยเฉพาะประชาชนในชนบทที่อยู่ห่างไกล ทุรกันดารและยากจนอย่างแท้จริง โดยมีหลักการสำคัญคือ การแก้ไขปัญหาเฉพาะหน้า เป็นขั้นตอนตามลำดับความจำเป็น ประหยัด การพึ่งพาตนเอง ส่งเสริมความรู้ และเทคนิควิชาการสมัยใหม่ที่เหมาะสม นอกจากนั้น ยังมุ่งมั่นการสร้างกระบวนการเรียนรู้เพื่อให้ชุมชนสามารถวิเคราะห์ปัญหา และความต้องการของชุมชน สามารถวางแผนการผลิตที่สอดคล้องกับศักยภาพของพื้นที่ และความพร้อมของเกษตรกรได้ด้วยตนเอง โดยใช้กระบวนการแบบมีส่วนร่วมของเกษตรกร

งานพัฒนาชุมชน จึงจัดทำโครงการอบรมให้ความรู้การสร้างอาชีพ สร้างรายได้ โดยมีแนวทางตามโครงการเศรษฐกิจพอเพียง ซึ่งเป็นหนึ่งในโครงการอันเนื่องมาจากพระราชดำริ มาประยุกต์เผยแพร่ให้กับผู้มีรายได้น้อย ด้อยโอกาสทางสังคมและประชาชนทั่วไปที่สนใจ

**3. วัตถุประสงค์**

3.1 ส่งเสริมอาชีพให้กับคนยากจนในตำบลท่างิ้ว

3.2 ส่งเสริมความรู้ความเข้าใจในการเพาะเห็ดให้กับคนยากจนในตำบลท่างิ้ว

3.3 สามารถนำความรู้ไปสร้างรายได้ให้กับตนเอง

3.4 สามารถนำเห็ดไปแปรรูปเป็นสินค้าต่าง ๆ

3.5 สร้างแนวคิดตามแนวทางทฤษฎีเศรษฐกิจพอเพียง

**4. เป้าหมาย/ผลผลิต**

ประชาชนและผู้ที่มีความสนใจในการสร้างอาชีพตำบลท่างิ้ว

**5. พื้นที่ดำเนินการ**

เทศบาลตำบลท่างิ้ว

**6. วิธีดำเนินการ**

6.1 ประชาสัมพันธ์โครงการในกลุ่มเป้าหมายรับทราบ

6.2 จัดอบรมให้ความรู้เกี่ยวกับเพาะเห็ดให้กับผู้ร่วมโครงการ

6.3 ศึกษาดูงานในสถานที่จริง

6.4 ฝึกปฏิบัติงานอย่างจริงจัง

**7. ระยะเวลาดำเนินการ**

เดือนธันวาคม พ.ศ. 2560 - กันยายน พ.ศ. 2561

**8. งบประมาณดำเนินการ**

50,000 บาท

**9. ผู้รับผิดชอบ**

งานพัฒนาชุมชน สำนักปลัด เทศบาลตำบลท่างิ้ว

**10. ตัวชี้วัด/ผลลัพธ์**

10.1 ผู้เข้าร่วมโครงการมีความรู้ความเข้าใจเกี่ยวกับการเพาะเห็ด

10.2 ผู้เข้าร่วมโครงการมีความรู้ความเข้าใจเกี่ยวกับการแปรรูปเห็ด

10.3 ผู้เข้าร่วมโครงการสามารถนำไปประกอบอาชีพได้

10.4 มีรายได้เพิ่มขึ้น ลดรายจ่าย เกิดความพอเพียง

10.5 เกิดการเรียนรู้และเข้าใจหลักปรัชญาเศรษฐกิจพอเพียง

17

**1.3 การสร้างจิตสำนึกและความตระหนักแก่เด็กและเยาวชน**

**1. ชื่อโครงการ: โครงการสร้างภูมิคุ้มกันทางสังคมให้เด็กและเยาวชนตำบลท่างิ้ว (กิจกรรม “โตไปไม่โกง”)**

**2. หลักการและเหตุผล/ความเป็นมา**

ในปัจจุบันการทุจริตคอร์ปชันเป็นปัญหาที่ทำลายสังคมอย่างรุนแรงและฝังรากลึก เป็นปัญหาที่สะท้อนวิกฤตการณ์ ด้านคุณธรรมจริยธรรมของคนในสังคม ซึ่งการที่จะแก้ไขปัญหาได้อย่างยั่งยืนนั้นคนในสังคมต้องมีค่านิยมในการรักความดีและรู้สึกไม่ยอมรับพฤติกรรมทุจริตคอร์รัปชันและการโกงทุกรูปแบบ โดยเฉพาะในกลุ่มเด็กและเยาวชน ตามพระราชบัญญัติกำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 ให้เทศบาล เมืองพัทยา และองค์การบริหารส่วนตำบล มีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (9) จัดการศึกษา (10) การสังคมสงเคราะห์และการพัฒนาคุณภาพชีวิตเด็ก สตรี คนชรา และผู้ด้อยโอกาส และพระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติมถึง (ฉบับที่ 3) พ.ศ. 2553 มาตรา 6 ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้ มีคุณธรรมและจริยธรรมในการดำรงชีวิต สามารถอยู่ร่วมกับผู้อื่นไดอย่างมีความสุข และมาตรา 25 กำหนดให้รัฐต้องส่งเสริมการดำเนินงานและจัดตั้งแหล่งเรียนรู้ตลอดชีวิตทุกรูปแบบ นั้น

เทศบาลตำบลท่างิ้ว พิจารณาเห็นความสำคัญของปัญหาดังกล่าว จึงได้จัดโครงการสร้างภูมิคุ้มกันทางสังคมให้เด็กและเยาวชนตำบลท่างิ้ว (กิจกรรม “โตไปไม่โกง”) ขึ้น เพื่อเป็นการสร้างภูมิคุ้มกันและค่านิยมที่ถูกต้องซึ่งจะเป็นรากฐานที่สำคัญ ที่ทำให้เด็กและเยาวชนเติมโตขึ้นเป็นพลเมืองที่มีคุณภาพ และเป็นการป้องกันแก้ไขปัญหาทุจริตคอร์รัปชันที่ได้ผลที่สุด โดยการปลูกฝังจิตสำนึกให้เด็กและเยาวชนรักความถูกต้อง มีความซื่อสัตย์สุจริต การยึดมั่นในความสัตย์จริงรู้จักแยกแยะถูกผิด ปฏิบัติต่อตนเองผู้อื่นโดยชอบ ไม่คดโกง มีจิตสาธารณะ มีจิตสำนึกเพื่อส่วนรวม ตระหนักรู้และคำนึงถึงสังคมส่วนรวมมีความรับผิดชอบต่อตัวเองในการกระทำใด ๆ และพร้อมที่จะเสียสละประโยชน์ส่วนตนเพื่อรักษาประโยชน์ส่วนรวม

**3. วัตถุประสงค์**

3.1 เพื่อส่งเสริมและปลูกฝังให้เด็กและเยาวชนเป็นคนดีคุณธรรม จริยธรรม มีความซื่อสัตย์ สุจริต

3.2 เพื่อสร้างภูมิคุ้มกันทางสังคมให้เด็กและเยาวชน ไม่ยอมรับพฤติกรรมทุจริตคอร์รัปชันและการโกงทุกรูปแบบ

3.3 เพื่อส่งเสริมให้เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**4. เป้าหมาย**

เชิงปริมาณ

เด็กและเยาวชนตำบลท่างิ้ว จำนวน 100 คน

เชิงคุณภาพ

เด็กและเยาวชนเกิดความตระหนักรู้ สามารถแยกแยะถูก ผิด ชั่ว ดี สามารถนำความรู้ประสบการณ์ที่ได้รับมาปรับใช้กับตนเอง และสังคมส่วนรวมได้อย่างมีความสุข

**5. กิจกรรมและขั้นตอนการดำเนินงาน**

5.1 จัดทำโครงการเพื่อขออนุมัติ

5.2 แต่งตั้งคณะกรรมการและประสานงานคณะวิทยากร

5.3 สรุปผลการดำเนินการตามโครงการ

**6. พื้นที่ดำเนินการ**

เทศบาลตำบลท่างิ้ว

18

**7.งบประมาณดำเนินการ**

30,000 บาท

**8. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**9. ผู้รับผิดชอบโครงการ**

กองการศึกษาศาสนา และวัฒนธรรม เทศบาลตำบลท่างิ้ว

**10. ผลที่คาดว่าจะได้รับ**

10.1 เด็กและเยาวชนได้รับการปลูกฝังให้เป็นคนดีมีคุณธรรม จริยธรรม มีความซื่อสัตย์ สุจริต

10.2 เด็กและเยาวชนมีภูมิคุ้มกันทางสังคม ไม่ยอมรับพฤติกรรมทุจริตคอร์รัปชันและการโกงทุกรูปแบบ

10.3 เด็กและเยาวชนมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**1. ชื่อโครงการ : โครงการสร้างภูมิคุ้มกันทางสังคมให้เด็กและเยาวชนตำบลท่างิ้ว**

**(กิจกรรม “ ส่งเสริมการเรียนรู้ปรัชญาเศรษฐกิจพอเพียง”)**

**2. หลักการและเหตุผล/ความเป็นมา**

เนื่องจากปัจจุบันเด็กและเยาวชนไทยได้รับผลกระทบจากหลาย ๆ ด้าน ที่ทำให้เกิดปัญหาเช่น ผลกระทบด้านเศรษฐกิจ สังคม เทคโนโลยี ส่งผลให้เด็กและเยาวชนมีพฤติกรรมที่ไม่พึงประสงค์ เด็กและเยาวชนไทยไม่เห็นความสำคัญของการศึกษา สนใจแต่วัตถุนิยม ไม่รู้จักการประมาณตน ซึ่งก่อให้เกิดผลเสียต่ออนาคตของชาติ ดังนั้นจึงควรทำให้เด็กเยาวชนรู้จักความพอเพียง ปลูกฝังอบรม บ่มเพาะให้เด็กและเยาวชนมีความสมดุลทางเศรษฐกิจ สังคม สิ่งแวดล้อม และวัฒนธรรม โดยนำหลักปรัชญาของเศรษฐกิจพอเพียงมาถ่ายทอด เพื่อให้เด็กและเยาวชนรู้จักการใช้ชีวิตได้อย่างสมดุล ตามแนวทางเศรษฐกิจพอเพียง เห็นคุณค่าของทรัพยากรต่าง ๆ รู้จักอยู่ร่วมกับผู้อื่น รู้จักเอื้อเฟื้อเผื่อแผ่และแบ่งบัน มีจิตสำนึกรักษ์สิ่งแวดล้อม เห็นคุณค่าของวัฒนธรรมค่านิยม ความเป็นไทย ท่ามกลางการเปลี่ยนแปลงต่าง ๆ

เทศบาลตำบลท่างิ้ว พิจารณาเห็นความสำคัญของเด็กและเยาวชนซึ่งเป็นอนาคตของชาติ จึงได้จัดทำโครงการสร้างภูมิคุ้มกันทางสังคมให้เด็กและเยาวชนตำบลท่างิ้ว (กิจกรรมส่งเสริมการเรียนรู้ปรัชญาเศรษฐกิจพอเพียง) ขึ้น เพื่อปลูกฝังแนวคิดปรัชญาเศรษฐกิจพอเพียงให้กับเด็กและและเยาวชน เป็นการสร้างภูมิคุ้มกันทางสังคมให้เด็กและเยาวชนสามารถใช้ชีวิตได้อย่างสมดุล ท่ามกลางการเปลี่ยนแปลงต่าง ๆ ที่เกิดขึ้น และเห็นคุณค่าของทรัพยากรต่าง ๆ รู้จักอยู่ร่วมกับผู้อื่น รู้จักเอื้อเฟื้อเผื่อแผ่และแบ่งปัน มีจิตสำนึกรักษ์สิ่งแวดล้อม และเห็นคุณค่าของวัฒนธรรม ค่านิยมความเป็นไทย ตามพระราชบัญญัติกำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ. 2542 มาตรา 16 ให้เทศบาล เมืองพัทยา และองค์การบริหารส่วนตำบล มีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้ (9) จัดการศึกษา (10) การสังคมสงเคราะห์และการพัฒนาคุณภาพชีวิตเด็ก สตรี คนชราและผู้ด้อยโอกาส และพระราชบัญญัติการศึกษาแห่งชาติ พุทธศักราช 2542 และแก้ไขเพิ่มเติมถึง (ฉบับที่ 3) พ.ศ. 2553 มาตรา 6 ที่ต้องการพัฒนาคนไทยให้เป็นคนที่สมบูรณ์ทั้งด้านร่างกาย จิตใจ อารมณ์ สังคมและสติปัญญา ความรู้ มีคุณธรรมและจริยธรรมในการดำรงชีวิต สามารถอยู่ร่วมกับผู้อื่นได้อย่างมีความสุข

**3. วัตถุประสงค์**

3.1 เพื่อส่งเสริมและปลูกฝังให้เด็กและเยาวชนนำแนวคิดปรัชญาเศรษฐกิจพอเพียงมาใช้ในการดำเนินชีวิตประจำวันได้

3.2 เพื่อสร้างภูมิคุ้มกันทางสังคมให้เด็กและเยาวชนสามารถใช้ชีวิตได้อย่างสมดุล ท่ามกลางการเปลี่ยนแปลงต่าง ๆ ที่เกิดขึ้น

19

3.3 เพื่อส่งเสริมให้เด็กและเยาวชนเห็นคุณค่าของทรัพยากรต่าง ๆ รู้จักเอื้อเฟื้อเผื่อแผ่และแบ่งปัน และรู้จักอยู่ร่วมกับผู้อื่นได้อย่างมีความสุข

**4. เป้าหมาย**

เชิงปริมาณ

เด็กและเยาวชนตำบลท่างิ้ว จำนวน 100 คน

เชิงคุณภาพ

เด็กและเยาวชนเกิดความตระหนักรู้ รู้จักการใช้ชีวิตแบบพอเพียง ตามแนวทางปรัชญาเศรษฐกิจพอเพียง เห็นคุณค่าของทรัพยากรต่าง ๆ รู้จักเอื้อเฟื้อเผื่อแผ่ แบ่งปัน และรู้จักอยู่ร่วมกับผู้อื่นได้อย่างมีความสุข

**5. กิจกรรมและขั้นตอนการดำเนินงาน**

5.1 จัดทำโครงการเพื่อขออนุมัติ

5.2 แต่งตั้งคณะกรรมการและประสานงานคณะวิทยากร

5.3 ดำเนินการตามโครงการ

5.4 สรุปผลการดำเนินการตามโครงการ

**6. พื้นที่ดำเนินการ**

เทศบาลตำบลท่างิ้ว

**7. งบประมาณดำเนินการ**

30,000 บาท

**8. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**9. ผู้รับผิดชอบโครงการ**

กองการศึกษา ศาสนาและวัฒนธรรม

**10. ผลที่คาดว่าจะได้รับ**

10.1 เด็กและเยาวชนสามารถนำแนวคิดปรัชญาของเศรษฐกิจพอเพียงมาใช้ในการดำเนินชีวิตประจำวันได้

10.2 เด็กและเยาวชนมีภูมิคุ้มกันทางสังคม สามารถใช้ชีวิตได้อย่างสมดุลท่ามกลางการเปลี่ยนแปลงต่าง ๆ ที่เกิดขึ้นได้

10.3 เด็กและเยาวชนเห็นคุณค่าของทรัพยากรต่าง ๆ รู้จักเอื้อเฟื้อเผื่อแผ่และแบ่งปัน และรู้จักอยู่ร่วมกับผู้อื่นได้อย่างมีความสุข

**มิติที่ 2 การบริหารราชการเพื่อป้องกันการทุจริต**

**2.1 แสดงเจตจำนงทางการเมืองในการต่อต้านการทุจริตของผู้บริหาร**

**1. ชื่อโครงการ/กิจกรรม/มาตรการ**

กิจกรรม”ประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น”

**2. หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรมเป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐตลอดจนประชาชน ในการพิทักษ์รักษาผลประโยชน์ชองชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมิน

20

ดัชนีการรับรู้การทุจริต (Corruption Perceptions Lndex : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต Corruption Perceptions Lndex : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความอิสระแก่องค์กรปกครองส่วนท้องถิ่น โดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่น เป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่น จะทำได้เท่าที่จำเป็นตามกรอบกฏหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ทั้ง ต้องยอมรับว่าปัญหาการทุจริตในองค์กรปกครองส่วนท้องถิ่น เป็นเรื่องที่มีคำครหา ที่ได้สร้างความขมขื่นใจให้แก่คำทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ ปั่นทอนความดีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนถิ่นให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้ เช่นเดียวกันเพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจาการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทารงการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**3. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตชองผู้บริหารองค์กรปกครองส่วนท้องถิ่นด้วยการจัดทำแผนป้องกันการทุจริตในองค์กรที่บริหาร

**4. เป้าหมาย/ผลผลิต**

4.1 ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

4.2 มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

4.3 แผนปฏิบัติการป้องกันการทุจริตขององค์กรปกครองส่วนท้องถิ่น 4 ปี

21

**5. พื้นที่ดำเนินการ**

องค์กรปกครองส่วนท้องถิ่น

**6. วิธีดำเนินการ**

6.1 ประกาศเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

6.2 ประชุมหน่วยงาน/บุคคลที่เกี่ยวข้อง

6.3 จัดตั้งคณะทำงานการจัดทำแผนปฏิบัติการป้องกันการทุจริต

6.4 ประชุมคณะทำงานจัดทำแผนปฏิบัติการป้องกันการทุจริต

6.5 จัดทำแผนปฏิบัติการป้องกันการทุจริต

6.6 ประกาศใช้แผนปฏิบัติการป้องกันการทุจริต

6.7 ดำเนินการตามแผนปฏิบัติการป้องกันการทุจริต

6.8 รายงานผลการดำเนินงาน

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

งานนิติการ สำนักปลัด เทศบาลตำบลท่างิ้ว

**10. ตัวชี้วัด/ผลลัพธ์**

**10.1 ผลผลิต**

-มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

-มีการประกาศเจตจำนงการต่อต้านการทุจริตของผู้บริหารต่อสาธารณะชนอย่างน้อย 1 ครั้ง

-มีแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี จำนวน 1 ฉบับ

**10.2 ผลลัพธ์**

**-การบริหารราชการขององค์กรปกครองส่วนท้องถิ่นมีความโปร่งใส สามารถป้องกันการทุจริตของบุคลากรองค์กรปกครองส่วนท้องถิ่น**

**-ลดข้อร้องเรียนการดำเนินงานขององค์กรปกครองส่วนท้องถิ่น**

**2.2 มาตรการสร้างความโปร่งใสในการปฎิบัติราชการ**

**2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และมอบหมายงาน**

**1. ชื่อโครงการ/กิจกรรม/มาตรการ**

มาตรการการสร้างความโปร่งใสในการบริหารงานบุคคล (ถือปฏิบัติตามระเบียบ)

**2. หลักการและเหตุผล**

พนักงานเทศบาล และพนักงานจ้างของเทศบาลตำบลท่างิ้ว เป็นบุคลากรที่มีความสำคัญต่อองค์กร โดยการขับเคลื่อนการพัฒนาของเทศบาลให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชน การพัฒนางานขององค์กรจะบรรลุผลได้ต้องเริ่มมาจากบุคลาการผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป

22

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และคำนึงถึงการมีส่วนร่วมของประชาชนในการตรวจสอบการปฏิบัติราชการ และการเปิดเผยข้อมูลข่าวสาร ตามพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2556 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ ประกอบกับประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล และประกาศคณะกรรมการพนักงานเทศบาลจังหวัดนครศรีธรรมราช เรื่อง มาตรฐานทั่วไปเกี่ยวกับจริยธรรมของพนักงานเทศบาล และพนักงานจ้าง

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารบุคคลขึ้น

**3. วัตถุประสงค์**

3.1 เพื่อกำหนดมาตรการด้านความโปร่งใสในการบริหารบุคคลของเทศบาล

3.2 เพื่อให้การปฏิบัติงานบุคคลมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

3.3 เพื่อเป็นการป้องกันการทุจริตในการแสวงหาประโยชน์จากการปฎิบัติงานด้านบริหารงานบุคคล

3.4 เพื่อปรับปรุงกลไกการปฏิบัติราชการด้านการบริหารงานบุคคลของเทศบาลให้มีประสิทธิภาพได้คนดี คนเก่งเข้ามาทำงาน

**4. เป้าหมาย/ผลผลิต**

จัดทำมาตรการด้านการบริหารบุคคลของเทศบาล จำนวน 1 มาตรการ

**5. พื้นที่ดำเนินการ**

งานการเจ้าหน้าที่ สำนักปลัด เทศบาลตำบลท่างิ้ว

**6. วิธีดำเนินการ**

6.1 กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล

6.2 นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล

6.3 ประกาศเผยแพร่มาตรการการบริหารงานบุคคล

6.4 ดำเนินการบริหารงานบุคคลตามหลักธรรมาภิบาล

6.5 สรุปผลการดำเนินการบริหารงาน

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

งานการเจ้าหน้าที่ สำนักปลัด เทศบาลตำบลท่างิ้ว

23

**10. ตัวชี้วัด/ผลลัพธ์**

**10.1 ผลผลิต**

-มีมาตรการดำเนินงานด้านการบริหารงานบุคคลของเทศบาล จำนวน 1 มาตรการ

-เจ้าหน้าที่งานบริหารงานบุคคลสามารถปฎิบัติงานเป็นไปตามมาตรฐานและหลักธรรมาภิบาล

**10.2 ผลลัพธ์**

-ลดข้อร้องเรียนในการดำเนินการด้านบริหารงานบุคคลของเทศบาลไม่น้อยกว่า 90 %

-บุคลากรของเทศบาลมีความพึงพอใจต่อระบบและมาตรฐานการบริหารงานบุคคลไม่ต่ำกว่าระดับ 3

-การบริหารงานบุคคลของเทศบาลมีความโปร่งใส สามารถป้องกันการทุจริตของเจ้าหน้าที่ได้

**1. ชื่อโครงการ/กิจกรรม/มาตรการ**

มาตรการออกคำสั่งมอบหมายของนายกเทศมนตรี ปลัดเทศบาล และหัวหน้าส่วนราชการ

**2. หลักการและเหตุผล**

เทศบาลตำบลท่างิ้ว เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ของเทศบาล ทั้งที่เป็นหน้าที่ตามพระราชบัญญัติเทศบาล พ.ศ. 2496 หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้เทศบาลมีหน้าที่ต้องทำอีกมากมายในการให้บริการสาธารณะแก่ประชาชน ผู้มารับบริการติดต่อกับหน่วยงานต่าง ๆ ของเทศบาลนั้น มักจะประสบปัญหาด้านการอำนวยความสะดวกในการติดต่อราชการ เนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการอนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาล ต้องเป็นไปเพื่อประโยชน์สุขประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 6 และมาตรา 37 ที่กำหนดให้การบริหารราชการ เพื่อให้เกิดการประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฎิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตามพระราชบัญญัติเทศบาล พ.ศ. 2496 มาตรา 48 (2) ที่กำหนดให้นายกเทศมนตรี มีอำนาจหน้าที่ในการสั่ง อนุญาต และอนุมัติ เกี่ยวกับราชการของเทศบาล มาตรา 48 กำหนดให้นายกเทศมนตรี ควบคุมและรับผิดชอบในการบริหารกิจการของเทศบาล และเป็นผู้บังคับบัญชาพนักงานเทศบาล และลูกจ้างของเทศบาล มาตรา 48 นายกเทศมนตรีมีอำนาจมอบหมายการปฏิบัติราชการให้แก่รองนายกเทศมนตรีที่ได้รับแต่งตั้งในการสั่งหรือการปฏิบัติราชการของนายกเทศมนตรีได้ มาตรา 48 กำหนดให้ปลัดเทศบาลเป็นผู้บังคับบัญชาพนักงานเทศบาล และลูกจ้างเทศบาลรองจากนายกเทศมนตรี และรับผิดชอบควบคุมดูแลราชการประจำของเทศบาล ให้เป็นไปตามนโยบาย และอำนาจหน้าที่อื่น ตามที่มีกฎหมาย กำหนด หรือตามที่นายกเทศมนตรี มอบหมายประกอบกับประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาลจังหวัดนครศรีธรรมราช

ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ของเทศบาลขึ้น

24

**3. วัตถุประสงค์**

3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมดาตอบสนองความต้องการของประชาชน

3.2 เพื่อให้ประชาชนมีความพึงพอใจในการบริการจากหน่วยงาน

3.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

3.4 เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

**4. เป้าหมาย/ผลผลิต**

จัดทำคำสั่งมอบหมายงานของนายกเทศมนตรี ปลัดเทศบาล และหัวหน้าส่วนราชการ จำนวน 4 ฉบับ ประกอบด้วยนายกเทศมนตรีมอบหมายให้รองนายกเทศมนตรี นายกเทศมนตรีมอบหมายให้ปลัดเทศบาล รองปลัดเทศบาล และหัวหน้าส่วนราชการ ปลัดเทศบาลมอบหมายให้รองปลัดเทศบาล และปลัดเทศบาลมอบหมายให้หัวหน้าส่วนราชการ

**5. พื้นที่ดำเนินการ**

สำนักงานเทศบาลตำบลท่างิ้ว

**6. วิธีดำเนินการ**

6.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ

6.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

6.3 จัดทำประกาศ ประชาสัมพันธ์ให้ประชาชนทราบ

6.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

งานการเจ้าหน้าที่ สำนักปลัด เทศบาลตำบลท่างิ้ว

**10. ตัวชี้วัด/ผลลัพธ์**

**10.1 ผลผลิต**

มีคำสั่งมอบหมายให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

**10.2 ผลลัพธ์**

- ประชาชนมีความพึงพอใจในบริการที่ได้อยู่ในระดับดี

- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

**2.2.2 สร้างความโปร่งใสในการบริหารการเงิน งบประมาณ การจัดการพัสดุ การใช้ประโยชน์ในทรัพย์สินของทางราชการ โดยยึดถือและปฎิบัติให้เป็นไปตามกฎหมาย ระเบียบ กฏเกณฑ์ที่เกี่ยวข้องอย่างเคร่งครัด**

**1.ชื่อโครงการ/กิจกรรม/มาตรการ**

กิจกรรม”ควบคุมการเบิกจ่ายเงินตามข้อบัญญัติงบประมาณรายจ่ายประจำปี”

25

**2. หลักการและเหตุผล/ที่มาของโครงการ**

เพื่อให้การบันทึกบัญชี การจัดทำทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่น จึงมีกิจกรรมควบคุมให้บุคลากรฝ่ายบัญชี กองคลัง เทศบาลตำบลท่างิ้ว จัดทำทะเบียนคุมเงินรายจ่ายให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพลดข้อผิดพลาดในการเบิกจ่าย

เงินตามข้อบัญญัติงบประมาณรายจ่ายประจำปี และดำเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่องค์กรปกครองส่วนท้องถิ่น จะต้องทำตามกฎหมาย ระเบียบ และมีความจำเป็นต่อการบริหารงานของเทศบาลตำบลท่างิ้ว

**3. วัตถุประสงค์**

3.1 เพื่อให้บุคลากรฝ่ายบัญชี กองคลัง มีความรู้ความเข้าใจในการปฎิบัติตามระเบียบ ประกาศ และหนังสือที่เกี่ยวข้อง

3.2 เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ

**4. เป้าหมาย/ผลผลิต**

บุคลากรฝ่ายบัญชี กองคลัง เทศบาลตำบลท่างิ้ว

**5. พื้นที่ดำเนินการ**

กองคลัง เทศบาลตำบลท่างิ้ว

**6. วิธีดำเนินการ**

จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่ายตามงบประมาณที่ตั้งไว้

**7. ระยะเวลาดำเนินการ**

ประจำปีงบประมาณ พ.ศ. 2561 วันที่ 1 ตุลาคม 2560 ถึงวันที่ 30 กันยายน 2561

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง เทศบาลตำบลท่างิ้ว

**10. ตัวชี้วัด/ผลลัพธ์**

10.1 บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศและหนังสือสั่งการที่เกี่ยวข้อง

10.2 ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไปในทิศทางเดียวกัน

10.3 เกิดความคุ้มค่าและมีประสิทธิภาพในการบริหารงบประมาณ

**1. ชื่อโครงการ/กิจกรรม/มาตรการ**

กิจกรรม “การพัฒนาแผนและกระบวนการจัดหาพัสดุ”

**2. หลักการและเหตุผล/ที่มาของโครงการ**

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี ซึ่งกำหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชนและการปฏิบัติให้เป็นไปตามระเบียบกระทรวงมหาดไทยว่าด้วยการพัสดุ ปี 2535 และแก้ไขเพิ่มเติมและกฎหมายอื่น ๆ ที่เกี่ยวข้อง

26

**3. วัตถุประสงค์**

3.1 เพื่อปรับปรุงการดำเนินงานด้านจัดซื้อจัดจ้าง

3.2 เพื่อใช้เป็นข้อมูลในการรายงานผู้บริหาร

3.3 เพื่อใช้เป็นข้อมูลในการวางแผนจัดซื้อจัดจ้างของหน่วยงาน

3.4 เพื่อให้ทราบปัญหาและอุปสรรคในการปฏิบัติงาน

3.5 เพื่อใช้แนวทางในการปรับปรุงประสิทธิภาพของการจัดหาพัสดุ

3.6 เพื่อเป็นข้อมูลให้กับประชาชนสามารถตรวจสอบได้

**4. เป้าหมาย/ผลผลิต**

เจ้าหน้าที่ผู้ปฏิบัติงานด้านพัสดุ

**5. พื้นที่ดำเนินการ**

เทศบาลตำบลท่างิ้ว

**6. วิธีดำเนินการ**

6.1 จัดเก็บข้อมูลในการจัดซื้อจัดจ้าง

6.2 จำแนกวิธีการจัดซื้อจัดจ้างและคิดเป็นร้อยละของจำนวนโครงการและร้อยละของจำนวนงบประมาณ

6.3 สรุปผลการจัดซื้อจัดจ้าง

6.4 สรุปปัญหาอุปสรรคในการปฎิบัติงาน

6.5 รายงานผลการจัดซื้อจัดจ้างประจำปี

6.6 รายงานการวิเคราะห์ผลการจัดซื้อจัดจ้างประจำปี

6.7 เผยแพร่ข้อมูลให้ประชาชนได้รับทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

ไม่ใช่งบประมาณ

**9. ผู้รับผิดชอบโครงการ**

**งานพัสดุและทรัพย์สิน กองคลัง เทศบาลตำบลท่างิ้ว**

**10. ตัวชี้วัด/ผลลัพธ์**

10.1 ประชาชนได้รับทราบข้อมูลในการบริหารงานของหน่วยงานด้วยความโปร่งใสมีประสิทธิภาพ

10.2 ผู้บริหารมีข้อมูลในการวางแผนการบริหารงานให้มีประสิทธิภาพ

10.3 ผู้ปฏิบัติงานมีข้อมูลในการพัฒนาแผนและกระบวนการจัดซื้อจัดจ้างให้มีประสิทธิภาพและเกิดความคุ้มค่าเป็นประโยชน์กับประชาชน

**1. ชื่อโครงการ/กิจกรรม/มาตรการ**

โครงการเผยแพร่ข้อมูลข่าวสารด้านการจัดซื้อ - จัดจ้าง

**2. หลักการและเหตุผล/ที่มาของโครงการ**

เนื่องจากเทศบาลตำบลท่างิ้ว มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่าง ๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่เทศบาลจะบริหารงานให้มีประสิทธิภาพและเกิดประโยชน์สูงสุดแก่ประชาชนจะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

27

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนในการจัดซื้อ จัดจ้าง และการเปิดเผยข้อมูลข่าวสาร ประกอบกับมาตรา 50 (9) ที่กำหนดให้เทศบาลมีอำนาจหน้าที่อื่นตามที่กฏหมายบัญญัติให้เป็นหน้าที่ของเทศบาล ทั้งนี้ ตามพระราชบัญญัติข้อมูลข่าวสารของราชการ พ.ศ. 2540 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน

ดังนั้น เพื่อให้การบริหารงบประมาณของเทศบาลเป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ - จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ - จัดจ้างของเทศบาลทุกโครงการและกิจกรรม

**3. วัตถุประสงค์**

3.1 เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ - จัดจ้างตามโครงการและกิจกรรมต่าง ๆ ของเทศบาล

3.2 เพื่อเสริมสร้างความโปร่งใสในการปฎิบัติราชการ สามารถตรวจสอบได้ตามหลักธรรมาภิบาล

3.3 เพื่อป้องกันการทุจริตในหน่วยงาน

**4. เป้าหมาย/ผลผลิต**

เผยแพร่ข้อมูลการจัดซื้อ - จัดจ้าง ตามแผนงาน/โครงการต่าง ๆ ของเทศบาลที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม (ฉบับที่ 9) พ.ศ. 2553 จำนวน 4 ช่องทาง ได้แก่ ทางเว็ปไซต์ บอร์ดประชาสัมพันธ์ หนังสือ ระบบกระจายเสียงไร้สาย

**5. พื้นที่ดำเนินการ**

เทศบาลตำบลท่างิ้ว และชุมชนต่าง ๆ ภายในเขตเทศบาลตำบลท่างิ้ว

**6. วิธีดำเนินการ**

6.1 รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

-ประกาศการจัดซื้อ - จัดจ้าง

-ประกาศการกำหนดราคากลางในการจัดซื้อ - จัดจ้าง

-ประกาศกำหนดวัน เวลา สถานที่ในการตรวจรับงาน

-ประกาศวัน เวลา สถานที่ในการตรวจรับงาน

-ประกาศรายชื่อผู้ผ่านการคัดเลือกพร้อมวงเงินการจัดซื้อ - จัดจ้าง

-ประกาศวัน เวลา สถานที่ในการตรวจรับงาน

6.2 นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ของเทศบาล ได้แก่ทางเว็ปไซต์ บอร์ดประชาสัมพันธ์ ระบบกระจายเสียงไร้สาย หน่วยงานราชการ เป็นต้น

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง เทศบาลตำบลท่างิ้ว

28

**10. ตัวชี้วัด/ผลลัพธ์**

**10.1 ผลผลิต**

เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า 3 ช่องทาง

**10.2 ผลลัพธ์**

-ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อจัดจ้างทั้งหมด

-การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

-สามารถลดปัญหาการร้องเรียนการทุจริตในการจัดซื้อจัดจ้างได้

**2.2.3 สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฎิบัติ**

**1. ชื่อโครงการ/กิจกรรม/มาตรการ**

โครงการจ้างสำรวจความพึงพอใจของผู้รับบริการ

**2. หลักการและเหตุผล/ที่มาของโครงการ**

เทศบาลตำบลท่างิ้ว มีหน้าที่ในการจัดทำบริการสาธารณะให้แก่ประชาชนในท้องถิ่นตามอำนาจหน้าที่ของเทศบาล ทั้งที่เป็นหน้าที่ตามพระราชบัญญัติเทศบาล พ.ศ. 2496 และหน้าที่อื่นตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่อื่นตามที่กฎหมายกำหนดให้เป็นหน้าที่ของเทศบาลและในการปฏิบัติหน้าที่นั้นต้องเป็นไปเพื่อประโยชน์สุขของประชาชน โดยคำนึงถึงการมีส่วนร่วมของประชาชนในการจัดทำแผนพัฒนาเทศบาล การจัดทำงบประมาณการจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสารให้เป็นไปตามกฎหมาย ระเบียบ ข้อบังคับ จากภารกิจหน้าที่ในการจัดทำบริการสาธารณะให้แก่ประชาชนในท้องถิ่น นั้น เทศบาลในฐานะผู้ให้บริการก็จะไม่ทราบว่าภารกิจที่ให้บริการไปนั้น ประชาชนได้รับประโยชน์ หรือเกิดประโยชน์สูงสุดแก่ประชาชนมากน้อยเพียงใด การให้บริการมีคุณภาพเพียงใด ตอบสนองความต้องการผู้รับบริการหรือไม่ การที่จะทราบถึงความพึงพอใจจากผู้รับบริการ จึงต้องมีโครงการสำรวจความพึงพอใจของผู้รับบริการ

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามหน้าที่ของเทศบาลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี คำนึงถึงการมีส่วนร่วมของประชาชน การตรวจสอบและประเมินผลการปฏิบัติราชการ และการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดีนั้นจะต้องก่อให้เกิดประโยชน์สุขของประชาชนเกิดผลสัมฤทธิ์ต่อภารกิจของรัฐมีประสิทธิภาพและเกิดความคุ้มค่าในเชิงภารกิจของรัฐ ประชาชนได้รับการอำนวยความสะดวก และได้รับการตอบสนองความต้องการ เพื่อประโยชน์ในท้องถิ่น พนักงานเทศบาลและพนักงานจ้าง อีกทั้งเพื่อเป็นการสร้างความโปร่งใสในการให้บริการสาธารณะประโยชน์ให้ประชาชนเกิดความพึงพอใจ จึงจำเป็นต้องมีโครงการนี้ขึ้นมา

**3. วัตถุประสงค์**

3.1 เพื่อเป็นการสร้างความโปร่งใสในการให้บริการสาธารณะการให้บริการประชาชนให้เกิดความพึงพอใจ

3.2 เพื่อเป็นการสร้างจิสำนึกความตระหนักให้แก่บุคลากรผู้ให้บริการ ปฏิบัติหน้าที่ในการให้บริการ

โดยยึดประโยชน์สุขประชาชน

29

3.3 เพื่อเป็นการปรับปรุงและพัฒนางานด้านบริการให้มีคุณภาพ และประสิทธิภาพ

3.4 เพื่อเป็นการป้องกันปัญหาร้องเรียน การทุจริตประพฤติมิชอบในหน่วยงาน

**4. เป้าหมาย/ผลผลิต**

จัดจ้างสถาบันการศึกษาระดับอุดมศึกษาของรัฐที่มีการสอนในระดับปริญญาตรีขึ้นไปภายในเขตจังหวัดหรือนอกเขตจังหวัด ทำการสำรวจความพึงพอใจของประชาชนในเขตเทศบาล จำนวน 1 ครั้ง ต่อปี

**5. พื้นที่ดำเนินการ**

พื้นที่ในเขตเทศบาลตำบลท่างิ้ว

**6. วิธีดำเนินการ**

6.1 ขออนุมัติดำเนินการตามโครงการ และดำเนินการจัดจ้างสถาบันอุดมศึกษาของรับในเขตพื้นที่จังหวัดหรือนอกเขตจังหวัดตามระเบียบพัสดุฯ

6.2 ดำเนินการสำรวจความพึงพอใจจากประชาชนในเขตเทศบาลตามรูปแบบที่กำหนด

6.3 สรุปประมวลผลการสำรวจความพึงพอใจแจ้งให้เทศบาลทราบ

6.4 ดำเนินการเบิกจ่ายเงินให้แก่สถาบันผู้ทำการประเมิน

6.5 ปิดประกาศผลสำรวจความพึงพอใจให้ประชาชนทราบ

6.6 นำผลการประเมินมาปรับปรุงการทำงานด้านการบริการสาธารณะ เพื่อประโยชน์สุขแก่ประชาชน

**7. ระยะเวลาดำเนินการ**

4 ปี (ปีงบประมาณ พ.ศ.2561 – 2564)

**8. งบประมาณดำเนินการ**

เบิกจ่ายตามงบประมาณรายจ่ายประจำปี แผนงานบริหารงานทั่วไป งานบริหารทั่วไป งบดำเนินการ หมวดค่าใช้สอย ประเภทรายจ่ายเกี่ยวเนื่องกับการปฎิบัติราชการที่ไม่เข้าลักษณะรายจ่ายหมวดอื่น ๆ โครงการจ้างสำรวจความพึงพอใจของผู้รับบริการ งบประมาณ 50,000 บาท/ปี

**9. ผู้รับผิดชอบ**

สำนักปลัดเทศบาล ฝ่ายอำนวยการ

**10. ตัวชี้วัด/ผลลัพธ์**

10.1 ผลผลิต

ผลการสำรวจความพึงพอใจของประชาชนที่มีต่อการบริหารงานของเทศบาล จำนวน 1 ฉบับ

10.2 ผลผลิต

-ประชาชนผู้รับบริการมีความพึงพอใจไม่ต่ำกว่าร้อยละ 80

-การให้บริการสาธารณะมีความโปร่งใส และเกิดประโยชน์สูงสุดแก่ประชาชน

**2.3 มาตรการการใช้ดุลยพินิจและใช้อำนาจหน้าทีให้เป็นไปตามหลักการบริหารกิจการบ้านเมืองที่ดี**

**2.3.1 มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์กรปกครองส่วนท้องถิ่น**

30

**1. ชื่อโครงการ : กิจกรรม การลดขั้นตอนการปฎิบัติงาน**

**2. หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองที่ดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์องค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น

เพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา เทศบาลตำบลท่างิ้วจึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจหน้าที่ของเทศบาลตามกฎหมายเป็นสำคัญ

**3. วัตถุประสงค์**

3.1 เพื่อลดขั้นตอนในการปฏิบัติงานการบริการประชาชน

3.2 เพื่ออำนวยความสะดวกและตอบสนองความต้องการของประชาชน

3.3 เพื่อรับฟังและสำรวจความคิดเห็นของประชาชนผู้รับบริการ

3.4 เพื่อปรับปรุงและเพิ่มประสิทธิภาพในการให้บริการประชาชน

**4. เป้าหมาย/ผลผลิต**

4.1 เพื่อลดขั้นตอนในการทำงานของเทศบาลตำบลท่างิ้วให้สั้นลง

4.2 ประชาชนในพื้นที่ตำบลท่างิ้ว

4.3 ประชาชนนอกพื้นที่ และประชาชนทั่วไป

4.4 พนักงานและเจ้าหน้าที่ของเทศบาลตำบลท่างิ้ว

4.5 ผู้บังคับบัญชามอบอำนาจการตัดสินในเกี่ยวกับกานสั่งการ อนุญาต การอนุมัติ และการาปฏิบัติราชการใด ๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้นโดยตรง

**5. พื้นที่ดำเนินการ**

เทศบาลตำบลท่างิ้ว อำเภอเมืองนครศรีธรรมราช จังหวัดนครศรีธรรมราช

**6. วิธีดำเนินการ**

6.1 แต่งตั้งคณะกรรมการปรับปรุงขั้นตอนและระยะเวลาการปฎิบัติราชการ

6.2 ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฎิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใด ๆ ให้แก่ผู้ใต้บังคับบัญชา

6.3 ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกเทศมนตรีมอบอำนาจให้รองนายกเทศมนตรี หรือปลัดเทศบาลให้ประชาชนทราบโดยทั่วไปพร้อมทั้งจัดทำแผนภูมิแสดงขั้นตอนและระยะเวลาการปฏิบัติราชการให้ประชาชนทราบ

31

6.4 มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฎิบัติราชการ

6.5 รายงานผลการปฏิบัติงาน ความคิดเห็นและอุปสรรคต่าง ๆ ที่นายกเทศมนตรีและผู้บริหารทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกกอง/สำนัก ในเทศบาลตำบลท่างิ้ว

**10. ตัวชี้วัด/ผลลัพธ์**

10.1 ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

10.2 การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

10.3 การปฏิบัติราชการมีความสอดคล้องกับนโยบายปฏิรูปราชการ

10.4 ทำให้ภาพลักษณ์ของเทศบาลตำบลท่างิ้วเปลี่ยนไปในทิศทางที่ดีขึ้นและทำให้ประชาชนมีความศรัทธาต่อคณะผู้บริหารมากยิ่งขึ้น

**1. ชื่อโครงการ : โครงการลดขั้นตอนและระยะเวลาการปฏิบัติราชการ**

**2. หลักการและเหตุผล**

ในมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ซึ่งเป็นกฏหมายที่เป็นที่มาของการปฏิรูประบบราชการเพื่อวางกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน” และเพื่อให้การดำเนินการดังกล่าวเป็นไปตามกรอบรวมทั้งทิศทางและแนวทางการบริหารราชการดังกล่าว จึงได้มีการประกาศใช้พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 โดยกำหนดให้องค์กรปกครองส่วนท้องถิ่นจัดทำหลักเกณฑ์การบริหารกิจการบ้านเมืองที่ดีตามแนวทางพระราชกฤษฎีกานี้ โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานและการอำนวยความสะดวกในการตอบสนองต่อความต้องการประชาชน

เทศบาลตำบลท่างิ้ว เป็นองค์กรปกครองส่วนท้องถิ่นรูปแบบหนึ่ง ปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน ดังนั้นงานให้บริการจึงเป็นงานบริการแบบหนึ่งของระบบการบริการสาธารณะ ที่ผู้บริหารและพนักงานทุกท่านจะต้องร่วมกันปรับปรุงและแก้ไขกระบวนการทำงานเพื่อสามารถตอบสนองความต้องการของประชาชนได้มากที่สุด เมื่อประชาชนมารับบริการแล้วเกิดความประทับใจและพึงพอใจ รวมถึงการลดขั้นตอนและระยะเวลาการปฏิบัติราชการ ทำให้เกิดความรวดเร็วในการตอบสนองความต้องการของประชาชน อำนวยความสะดวกเพื่องานบริการที่มีคุณภาพทั่วถึงและแก้ไขปัญหาต่าง ๆ ที่เกิดขึ้นในเขตเทศบาลตำบลท่างิ้ว ให้กับประชาชนได้อย่างมีประสิทธิภาพและประสิทธิผล

32

**3. วัตถุประสงค์**

3.1 เพื่อให้ประชาชนได้รับการบริการได้อย่างสะดวกรวดเร็วและถูกต้อง

3.2 เพื่อให้สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

3.3 เพื่อปรับทัศนคติ วิธีคิด วิธีการทำงานของบุคลากรให้คำนึงถึงผลลัพธ์ในด้านการบริการประชาชนผู้มาติดต่อขอรับบริการ

3.4 เพื่อให้การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**4. เป้าหมาย/ผลผลิต**

ประชาชนในเขตเทศบาลตำบลท่างิ้ว และผู้มาติดต่อราชการกับเทศบาลตำบลท่างิ้ว

**5. พื้นที่ดำเนินการ**

สำนักงานเทศบาลตำบลท่างิ้ว

**6. วิธีดำเนินการ**

6.1 จัดทำโครงการเพื่อขออนุมัติ

6.2 จัดให้มีการประชุมคณะทำงานปรับปรุงขั้นตอนและระยะเวลาการปฏิบัติราชการ

6.3 จัดทำประกาศกระบวนงานบริการปรับลดระยะเวลาการปฎิบัติราชการและประกาศให้ประชาชนทราบโดยทั่วกัน

**6**.4 ดำเนินการจัดทำกิจกรรมอำนวยความสะดวกแก่ประชาชน

6.4.1 ปรับปรุงแผนผังกำหนดผู้รับผิดชอบให้เป็นปัจจุบัน

6.4.2 ปรับปรุงป้ายแสดงขั้นตอนและระยะเวลาการให้บริการประชาชน

6.4.3 จัดทำเอกสาร/แผ่นพับประชาสัมพันธ์เผยแพร่ข้อมูลข่าวสาราต่าง ๆ

6.4.4 จัดให้มีกล่อง/ตู้รับความคิดเห็นของประชาชน

6.4.5 จัดทำ/เตรียมแบบฟอร์มคำร้องต่าง พร้อมตัวอย่างการกรอกแบบฟอร์มทุกงานบริการ

6.4.6 จัดทำคำสั่งการให้บริการประชาชนนอกเวลาราชการ โดยจัดให้มีการให้บริการประชาชนทั้งเวลาทำการ ช่วงพักกลางวัน และในวันหยุดราชการ

6.4.7 การมอบอำนาจการตัดสินใจ การอนุญาต การอนุมัติ การรักษาราชการแทน

6.5 มีการสำรวจความพึงพอใจของประชาชนต่อการให้บริการ

6.6 มีการติดตามประเมินผลโครงการลดขั้นตอนและระยะเวลาการให้บริการ เพื่อนำจุดบกพร่องในการจัดทำโครงการมาปรับปรุงแก้ไขวิธีการ ขั้นตอนหรือระยะเวลาในการให้บริการให้ดียิ่งขึ้นอย่างมีประสิทธิภาพและประสิทธิผลต่อไป

**7. รยะเวลาดำเนินการ**

ตลอดปีงบประมาณ

**8. งบประมาณดำเนินการ**

งบประมาณรายจ่ายประจำปี พ.ศ. 2561

33

**9. ผู้รับผิดชอบโครงการ**

สำนักปลัดเทศบาล กองคลัง กองช่าง กองการศึกษา ศาสนาและวัฒนธรรม กองสาธารณะสุขและสิ่งแวดล้อม เทศบาลตำบลท่างิ้ว

**10. ตัวชี้วัด/ผลลัพธ์**

10.1 ประชาชนได้รับการบริการได้อย่างสะดวกรวดเร็วและถูกต้อง

10.2 สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

10.3 มีทัศนคติ วิธีคิด วิธีการทำงานของบุคลากรคำสึงถึงผลลัพธ์ ในด้านการบริการประชาชนผู้มาติดต่อขอรับบริการ

10.4 การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**2.3.2 มีการกระจายอำนาจการตัดใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น**

**1. ชื่อโครงการ : มาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฎิบัติราชการ**

**2. หลักการและเหตุผล**

การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่าง ๆ ภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ

ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลงานซึ่งเป็นหลักการบริหารกิจการบ้านเมืองที่ดี

**3. วัตถุประสงค์**

เพื่อให้การบริหารราชการของเทศบาลตำบลท่างิ้ว ภายใต้กรอบอำนาจหน้าที่ตามที่กฏหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**4. เป้าหมาย**

คณะผู้บริหาร ปลัดเทศบาล รองปลัดเทศบาล หรือหัวหน้าส่วนราชการ

**5. พื้นที่ดำเนินการ**

เทศบาลตำบลท่างิ้ว

**6. วิธีดำเนินการ**

6.1 จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัดเทศบาล รองปลัดเทศบาล หรือหัวหน้าส่วนราชการ เพื่อลดขั้นตอนการปฏิบัติราชการ

6.2 ดำเนินการออกคำสั่งฯ

34

6.3 สำเนาคำสั่ง แจ้งคณะผู้บริหาร ปลัดเทศบาล รองปลัดเทศบาล หรือหัวหน้าส่วนราชการทุกส่วน ที่ได้รับมอบหมาย

**7. ระยะเวลาดำเนินการ**

ปีงบประมาณ พ.ศ. 2561

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ส่วนราชการทุกส่วน

**10. ตัวชี้วัด/ผลลัพธ์**

การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ

**1. ชื่อโครงการ : มาตรการ มอบอำนาจของนายกเทศมนตรี**

**2. หลักการและเหตุผล**

ตามพระราชบัญญัติเทศบาล พ.ศ. 2496 และที่แก้ไขเพิ่มเติม ได้บัญญัติเกี่ยวกับอำนาจหน้าที่ของนายกเทศมนตรีไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกเทศมนตรีเอาไว้ การที่นายกเทศมนตรีจะดำเนินการในเรื่องต่าง ๆ เพียงผู้เดียว ก็อาจทำให้เกิดช่องว่างในการประพฤติมิชอบในชั้นตอนต่าง ๆ เกิดขึ้นได้ ดังนั้น เพื่อเป็นการแก้ไขปัญหาต่าง ๆ ที่อาจเกิดขึ้น เทศบาลจึงได้กำหนดมาตรการให้มีการมอบอำนาจของนายกเทศมนตรีให้รองนายกเทศมนตรี ปลัดเทศบาล และรองปลัดเทศบาล ได้ปฏิบัติราชการแทนนายกเทศมนตรี

**3. วัตถุประสงค์**

3.1 เพื่อให้การใช้ดุลยพินิจต่าง ๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี

3.2 เพื่อให้เป็นการป้องกันการทุจริตคอร์รัปชันของเจ้าหน้าที่

**4. เป้าหมาย/ผลผลิต**

มีการมอบอำนาจอย่างน้อยจำนวน 5 เรื่อง

**5. พื้นที่ดำเนินการ**

เทศบาลตำบลท่างิ้ว

**6. วิธีดำเนินการ**

6.1 รวบรวมภารกิจที่อยู่ในอำนาจของนายกเทศมนตรีเสนอนายกเทศมนตรีพิจารณา

6.2 ออกคำสั่งมอบหมายหน้าที่ของนายกเทศมนตรีให้รองนายกเทศมนตรี ปลัดเทศบาล และรองปลัดเทศบาลปฏิบัติราชการแทน

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

ไม่ใช้งบประมาณ

35

**9. ผู้รับผิดชอบโครงการ**

งานการเจ้าหน้าที่ สำนักปลัดเทศบาล เทศบาลตำบลท่างิ้ว

**10. ตัวชี้วัด/ผลลัพธ์**

ร้อยละ 80 ของเป้าหมายดำเนินการแล้วเสร็จ

**1. ชื่อโครงการ : มอบอำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522**

**2. หลักการและเหตุผล**

ตามพระราชบัญญัติควบคุมอาคาร พ.ศ. 2522 ได้บัญญัติกำหนดอำนาจหน้าที่ของนายกเทศมนตรีในฐานะเจ้าพนักงานท้องถิ่นไว้หลายประการ ทั้งการอนุญาตก่อสร้างอาคาร รื้อถอนอาคาร ต่อเติมดัดแปลงอาคาร เป็นต้น ซึ่งล้วนแต่เกี่ยวข้องกับสิทธิ หน้าที่ และเสรีภาพของประชาชน การที่จะใช้อำนาจอยู่กับนายกเทศมนตรีก็อาจเป็นผลให้การบริการประชาชนเกิดความล่าช้า และอาจเป็นช่องว่างที่ทำให้เกิดการทุจริตขึ้นมาได้ ดังนั้น จึงได้กำหนดมาตรฐานการมอบอำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ.2522

**3. วัตถุประสงค์**

3.1 เพื่อให้การใช้ดุลยพินิจของเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522 เป็นไปอย่างรอบคอบ

3.2 เพื่อป้องกันการทุจริตคอร์รัปชันของเจ้าหน้าที่

**4. เป้าหมาย/ผลผลิต**

คำสั่งนายกเทศมนตรีมอบอำนาจเจ้าพนักงานท้องถิ่น ตามพระราชบัญญัติควบคุมอาคาร พ.ศ. 2522 ให้กับรองนายกเทศมนตรี

**5. พื้นที่ดำเนินการ**

เทศบาลตำบลท่างิ้ว

**6. วิธีดำเนินการ**

เสนอคำสั่งเทศบาลตำบลท่างิ้ว มอบอำนาจเจ้าพนักงานท้องถิ่นให้รองนายกเทศมนตรีเป็นผู้ปฏิบัติราชการแทนนายกเทศมนตรีในการใช้อำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองช่าง เทศบาลตำบลท่างิ้ว

**10. ตัวชี้วัด/ผลลัพธ์**

มีการออกคำสั่งมอบอำนาจนายกเทศมนตรีในฐานะเจ้าพนักงานท้องถิ่น ตามพระราชบัญญัติควบคุมอาคาร พ.ศ. 2522

น็น

36

**2.5 มาตรการจัดการให้กรณีได้ทราบ หรือรับแจ้งหรือตรวจสอบพบการทุจริต**

**2.5.1 ดำเนินการให้มีข้อตกลงระหว่างบุคลากรในองค์กรได้ปฎิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**1. ชื่อโครงการ : มาตรการ “จัดทำข้อตกลงการปฏิบัติราชการ”**

**2. หลักการและเหตุผล**

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทย เป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่าง ๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากการทุจริตและปฏิเสธการทุจริตในทุกรูปแบบ

ดังนั้น เทศบาลตำบลท่างิ้วจึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3. วัตถุประสงค์**

3.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

3.2 เพื่อให้ทุกส่วนราชการ (สำนัก/กอง) นำยึดถือและปฏิบัติ

3.3 เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต**

บุคลากรในองค์กรปฎิบัติตามเกณฑ์ตัวชี้วัดข้อตกลงการปฏิบัติราชการ

**5. พื้นทีดำเนินการ**

เทศบาลตำบลท่างิ้ว

**6. วิธีดำเนินการ**

6.1 จัดทำข้อตกลงในการปฎิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

6.2 รวบรวมรายงานข้อตกลงการปฎิบัติราชการของทุกส่วนราชการเสนอผู้บริหารทราบ

6.3 ประชาสัมพันธ์พร้อมแจ้งให้ทุกส่วนราชการถือปฎิบัติ

**7. ระยะเวลาดำเนินการ**

ปีงบประมาณ พ.ศ. 2561 – 2564

**8. งบประมาณดำเนินการ**

ไม่ใช้งบประมาณ

37

**9. ผู้รับผิดชอบโครงการ**

ทุกสำนัก/กอง เทศบาลตำบลท่างิ้ว

**10. ตัวชี้วัด/ผลลัพธ์**

มีการจัดทำข้อตกลงการปฎิบัติราชการ

**2.5.2 มีการให้ความร่วมมือกับหน่วยงานราชการ จังหวัด อำเภอ ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**

**1. ชื่อโครงการ : มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”**

**2. หลักการและเหตุผล**

**กลไกการกำกับดูแลองค์กรปกครองส่วนท้องถิ่นตามกฎหมาย** องค์กรปกครองส่วนท้องถิ่นแต่ละประเภทได้ให้อำนาจข้าราชการในหน่วยงานกระทรวงมหาดไทย ทั้งผู้ว่าราชการจังหวัดและนายอำเภอกำกับดูแลให้องค์กรปกครองส่วนท้องถิ่น ดำเนินกิจการเป็นไปตามกฎหมายอย่างเคร่งครัดและมีประสิทธิภาพตามอำนาจหน้าที่ที่กำหนดไว้ในกฏหมาย

**กลไกองค์กรอิสระเพื่อตรวจสอบการใช้อำนาจขององค์กรปกครองส่วนท้องถิ่น** ซึ่งในแง่ของการทุจริตจะเกี่ยวข้องกับการใช้จ่ายเงินไปโดยชอบด้วยกฏหมายระเบียบข้อบังคับหรือไม่ หรือตรวจสอบเพื่อให้นักการเมืองท้องถิ่นและองค์กรปกครองส่วนท้องถิ่นดำเนินกิจการต่าง ๆ อย่างโปร่งใสและสุจริต ซึ่งหน่วยงานทั้งสำนักงานคณะกรรมการตรวจเงินแผ่นดิน (สตง.) และคณะกรรมการป้องกันและปราบปรามการทุจริตแห่งชาติ (ป.ป.ช.) เป็นองค์กรที่มีหน้าที่สำคัญ

ดังนั้น เทศบาลตำบลท่างิ้วจึงมีมาตรการ “ให้ความร่วมมือกับหน่วยตรวจสอบ” ขึ้น เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**3. วัตถุประสงค์**

เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**4. เป้าหมาย/ผลผลิต**

การตรวจสอบ ควบคุม ดูแลการปฏิบัติราชการของเทศบาลตำบลท่างิ้ว จากหน่วยงานภาครัฐและองค์กรอิสระเป็นอย่างมีประสิทธิภาพ

**5. พื้นที่ดำเนินการ**

เทศบาลตำบลท่างิ้ว

**6. วิธีดำเนินการ**

ให้ความร่วมมือกับหน่วยงานตรวจสอบทั้งจากผู้กำกับดูแลและองค์กรอิสระ อาทิ

-การรับการตรวจจากสำนักงานตรวจเงินแผ่นดิน

-การรับการตรวจจากคณะทำงานตรวจประเมินมาตรฐานการปฎิบัติราชการประจำปี หรือคณะทำงาน LPA จังหวัด

- การรับการตรวจจากสำนักงาน ป.ป.ท. ตามโครงการ ITA

**7. ระยะเวลาดำเนินการ**

ปีงบประมาณ พ.ศ. 2561 - 2564

**8. งบประมาณดำเนินการ**

ไม่ใช้งบประมาณ

38

**9. ผู้รับผิดชอบโครงการ**

ทุกสำนัก/กอง เทศบาลตำบลท่างิ้ว

**10. ตัวชี้วัด/ผลลัพธ์**

เทศบาลตำบลท่างิ้ว ให้ความร่วมมือในการตรวจสอบ ควบคุม ดูแลการปฏิบัติราชการของเทศบาลตำบลท่างิ้ว จากหน่วยงานภาครัฐและองค์กรอิสระ

**2.5.3 ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฏหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ**

**1. ชื่อโครงการ : มาตรการ”แต่งตั้งผู้รับผิดชอบเกี่ยวกับเรื่องร้องเรียน”**

**2. หลักการและเหตุผล**

ด้วยเทศบาลตำบลท่างิ้วมีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่าง ๆ ได้แก่ ระบบอินเทอร์เน็ต ทางโทรศัพท์ หรือแจ้งเบาะแสด้วยตนเอง

ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อย สามารถแก้ไขความเดือดร้อนของประชาชนได้อย่างมีประสิทธิภาพ จึงแต่งตั้งคณะทำงานรับผิดชอบการรับเรื่องร้องเรียนประจำเทศบาลตำบลท่างิ้ว รวมถึงจัดทำคู่มือดำเนินการเรื่องร้องเรียนของเทศบาลตำบลท่างิ้วขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่าง ๆ เจ้าหน้าที่รับผิดชอบได้ถือปฎิบัติให้เป็นแนวทางเดียวกัน

**3. วัตถุประสงค์**

3.1 เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่าง ๆ

3.2 เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฎิบัติงานที่สอดคล้องกับกฏหมาย ระเบียบและหลักเกณฑ์เกี่ยวข้องอย่างถูกต้อง

**4. เป้าหมาย/ผลผลิต**

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**5. พื้นที่ดำเนินการ**

เทศบาลตำบลท่างิ้ว

**6. วิธีดำเนินการ**

6.1 กำหนดผู้รับผิดชอบเรื่องร้องเรียน

6.2 จัดทำคู่มือดำเนินการเรื่องร้องเรียนของเทศบาลตำบลท่างิ้ว

6.3 จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฎิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่าง ๆ ให้เป็นไปในทิศทางเดียวกัน โดยโปร่งใสและเป็นธรรม

6.4 เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนของเทศบาลตำบลท่างิ้วให้ผู้รับบริการ ผู้มีส่วนได้ส่วนเสียคู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**7. ระยะเวลาดำเนินการ**

ปีงบประมาณ พ.ศ. 2561

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาลตำบลท่างิ้ว

39

**10. ตัวชี้วัด/ผลลัพธ์**

เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนของเทศบาลตำบลท่างิ้ว ตามคู่มือดำเนินการเรื่องร้องเรียนของเทศบาลตำบลท่างิ้ว โดยปฎิบัติตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง

**1.ชื่อโครงการ: มาตรการ”ดำเนินการเกี่ยวกับเรื่องร้องเรียนกรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลท่างิ้ว ว่าทุจริตและปฎิบัติราชการตามอำนาจหน้าที่โดยมิชอบ”**

**2. หลักการและเหตุผล**

สืบเนื่องจากคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ ในการนี้เทศบาลตำบลท่างิ้ว จึงได้จัดทำมาตรการการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลท่างิ้ว ว่าปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนได้เสียได้ทราบช่องทางการร้องเรียนแนวทางการพิจารณารับเรื่องร้องเรียน และการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมีได้อีกทางหนึ่งด้วย

**3. วัตถุประสงค์**

3.1 เพื่อสร้างจิตสำนึกให้แก่พนักงานเทศบาล พนักงานครูเทศบาลตำบลท่างิ้ว บุคลากรทางการศึกษาในเทศบาลตำบลท่างิ้ว พนักงานจ้างตามภารกิจและลูกจ้างของเทศบาลตำบลท่างิ้ว ยึดมั่นในคุณธรรมจริยธรรมที่ดีและตระหนักถึงความสำคัญของภัยของการทุจริตและประพฤติมิชอบ

3.2 เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

**4. เป้าหมาย**

“เจ้าหน้าที่” หมายถึง พนักงานเทศบาล พนักงานครูเทศบาลตำบลท่างิ้ว บุคลากรทางการศึกษาในเทศบาลตำบลท่างิ้ว พนักงานจ้างตามภารกิจ และลูกจ้างของเทศบาลตำบลท่างิ้ว

**5. พื้นที่ดำเนินการ**

เทศบาลตำบลท่างิ้ว ตำบลท่างิ้ว อำเภอเมืองนครศรีธรรมราช จังหวัดนครศรีธรรมราช

**6. วิธีดำเนินการ**

6.1 ดำเนินการกำหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่

6.2 แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่โดยมิชอบ

40

6.3 กำหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการร้องเรียนให้ง่ายสะดวกและวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจแก่ผู้ให้ข้อมูล ในการให้ข้อมูลที่เป็นประโยชน์แก่หน่วยงาน

6.4 แจ้งผลการพิจารณาให้ผู้ร้องเรียนทราบผลและความคืบหน้าของการดำเนินการ ภายใน 5 วัน

**7. ระยะเวลาดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณเวลาดำเนินการ**

ไม่ใช่งบประมาณ

**9. ผู้รับผิดชอบโครงการ**

งานนิติการ สำนักปลัดเทศบาลตำบลท่างิ้ว

**10. ตัวชี้วัด/ผลลัพธ์**

**ตัวชี้วัด**

ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

**ผลลัพธ์**

ภาคประชาชนมีบทบาทในการเฝ้า และติดตาม ตรวจสอบการทำงานของเจ้าหน้าที่

**มิติที่ 3 การส่งเสริมบทบาทและการมีส่วนร่วมของภาคประชาชน**

**3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฎิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

**3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**

**1. ชื่อโครงการ :มาตรการ“ปรับปรุงศูนย์ข้อมูลข่าวสารของเทศบาลตำบลท่างิ้วให้มีประสิทธิภาพมากยิ่งขึ้น”**

**2. หลักการและเหตุผล**

ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ณ ที่ทำการของหน่วยงานของรัฐโดยเรียกสถานที่ที่จัดเก็บราบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่าง ๆ ของรัฐ

ดังนั้น เพื่อให้การดำเนินการดังกล่าวเป็นไปตามกฎหมายกำหนด เทศบาลตำบลท่างิ้ว จึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารเทศบาลตำบลท่างิ้ว ให้บริการ ณ ศูนย์บริการร่วมเทศบาลตำบลท่างิ้ว โดยมีงานศูนย์บริการข้อมูลฝ่ายประชาสัมพันธ์ สำนักงานปลัด เป็นผู้รับผิดชอบข้อมูลข่าวสารต่าง ๆ ที่ประชาชนสามารถเข้าตรวจดูได้ เพื่อประชาชนจะได้สามารถเข้าตรวจดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป

**3. วัตถุประสงค์**

3.1 เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง

3.2 เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานของเทศบาลตำบล

ท่างิ้ว

**4. เป้าหมาย/ผลผลิต**

ศูนย์ข้อมูลข่าวสารเทศบาลตำบลท่างิ้ว จำนวน 1 แห่ง

**5. พื้นที่ดำเนินการ**

ณ ศูนย์ข้อมูลข่าวสารของเทศบาลตำบลท่างิ้ว (ภายในศูนย์บริการร่วม เทศบาลตำบลท่างิ้ว)

41

**6. วิธีดำเนินการ**

6.1 มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

6.2 มีการแต่งตั้งเจ้าหน้าที่ผู้รับผิดชอบเป็นปัจจุบัน

6.3 มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์ วิธีการที่กฎหมาย ระเบียบ กฏข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กำหนด

6.4 มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ.ข้อมูลข่าวสารของราชการ พ.ศ. 2540

6.5 มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. 2540

6.6 มีบริการอินเตอร์เน็ตสำหรับให้บริการประชาชนทั่วไป

6.7 มีการจัดเก็บสถิติผู้มารับบริการและสรุปผลเสนอผู้บริหาร

**7. ระยะเวลาดำเนินการ**

ปีงบประมาณ พ.ศ. 2561

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ฝ่ายอำนวยการ สำนักปลัด เทศบาลตำบลท่างิ้ว

**10. ตัวชี้วัด/ผลลัพธ์**

จำนวนศูนย์ข้อมูลข่าวสารของเทศบาลตำบลท่างิ้ว

**3.1.2 มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฎิบัติงาน เป็นไปตามหลักเกณฑ์ วิธีการที่กฏหมายระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้**

**1. ชื่อโครงการ : มาตรการ “เผยแพร่ข้อมูลข่าวสารที่สำคัญและหลากหลาย”**

**2. หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญ ๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่น ๆ

ดังนั้น เทศบาลตำบลท่างิ้วจึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลท่างิ้ว ได้ง่ายและสะดวกมากขึ้น

**3. วัตถุประสงค์**

3.1 เพื่อให้มีการเผยแพร่ข้อมูลข่าวสารที่สำคัญและเข้าถึงง่าย

3.2 เพื่อให้มีการเผยแพร่ข้อมูลข่าวสารที่หลากหลาย

3.3 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**4. เป้าหมาย/ผลผลิต**

มีข้อมูลประเภทต่าง ๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า 10 ประเภทขึ้นไป

42

**5. พื้นที่ดำเนินการ**

พื้นที่ทั้งในและนอกเขตเทศบาลตำบลท่างิ้ว

**6. วิธีดำเนินการ**

จัดให้มีข้อมูลข่าวสารประเภทต่างๆ เผยแพร่ให้ประชาชนทั้งในและนอกพื้นที่ ได้แก่

* แผนพัฒนาท้องถิ่น
* งบประมาณรายจ่ายประจำปี
* แผนการดำเนินงาน
* แผนอัตรากำลัง
* แผนการจัดหาพัสดุ
* ประกาศสอบราคา/ประกวดราคา
* สรุปผลการจัดซื้อจัดจ้าง
* ข้อมูลรายรับและรายจ่าย
* งบแสดงฐานะทางการเงิน
* รายงานการประชุมคณะผู้บริหารท้องถิ่น
* รายงานผลการปฏิบัติงานประจำปี
* รายงานผลคะแนนการประเมินมาตรฐานการปฏิบัติราชการ
* ผลสำรวจความพึงพอใจของประชาชน

**7. ระยะเวลาดำเนินการ**

ปีงบประมาณ พ.ศ. 2561 – 2564

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ฝ่ายอำนวยการ สำนักปลัด เทศบาลตำบลท่างิ้ว

**10. ตัวชี้วัด/ผลลัพธ์**

จำนวนข้อมูลข่าวสารที่ได้รับการเผยแพร่

**1. ชื่อโครงการ : กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของเทศบาล และการรับเรื่องร้องเรียนเกี่ยวกับการเงินการคลัง”**

**2. หลักการและเหตุผล**

การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่าง ๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่าง ๆ เพื่อเป็นการป้องกันมิให้เกิดการทุจริตและประพฤติมิชอบเพื่อให้เกิดประโยชน์สูงสุดแก่ภาครัฐและภาคประชาชน

**3. วัตถุประสงค์**

เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ เพื่อประชาสัมพันธ์การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐให้มีความเข้มแข็งเพื่อให้มีระบบและกลไกในการป้องกันและตรวจสอบมิให้เกิดการทุจริต หรือการปฎิบัติหน้าที่โดยมิชอบในภาครัฐ

**4. เป้าหมาย/ผลผลิต**

ประชาชนภายในเขตเทศบาล

43

**5. พื้นที่ดำเนินการ**

เทศบาลตำบลท่างิ้ว

**6. วิธีดำเนินการ**

เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่าง ๆ รวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ของเทศบาลตำบลท่างิ้ว และปิดประกาศข้อมูลดังกล่าวที่บอร์ดประชาสัมพันธ์ของเทศบาลตำบลท่างิ้ว

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง เทศบาลตำบลท่างิ้ว

**10. ตัวชี้วัด/ผลลัพธ์**

ประชาชนได้รับรู้ข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานของเทศบาลทำให้ลดการทุจริตและประพฤติมิชอบ มีความโปร่งใสในการปฎิบัติงาน

**3.1.3 มีการประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน**

**1. ชื่อโครงการ : มาตรการ”จัดให้มีช่องทางที่ประชาชนเข้าถึงข้อมูลข่าวสารของเทศบาลตำบลท่างิ้ว”**

**2. หลักการและเหตุผล/ที่มาของมาตรการ**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญ ๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่น ๆ

ดังนั้น เทศบาลตำบลท่างิ้วจึงได้ตระหนักและเห็นความสำคัญของการเผยแพร่ข้อมูลที่สำคัญ ๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม (Social Media) หมายเลขโทรศัพท์เฉพาะ การเผยแพร่ข้อมูลทางสื่อสิ่งพิมพ์ต่าง ๆ โทรทัศน์ วิทยุ สื่ออิเล็กทรอนิกส์อื่น ๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของเทศบาลตำบลท่างิ้ว ได้ง่ายและสะดวกมากขึ้น

**3.วัตถุประสงค์**

3.1 เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

3.2 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

3.3 เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**4. เป้าหมาย/ผลผลิต**

ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า 7 ช่องทาง

**5. พื้นที่ดำเนินการ**

พื้นทีทั้งในและนอกเขตเทศบาลตำบลท่างิ้ว

**6. วิธีดำเนินการ**

จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่

* บอร์ดหน้าสำนักงานเทศบาลตำบลท่างิ้ว

44

* บอร์ดประชาสัมพันธ์ของเทศบาลตำบลท่างิ้ว ร้านค้าชุมชนตามชุมชน/หมู่บ้าน
* ประกาศเสียงตามสาย/วิทยุชุมชน/หอกระจายข่าว/รถกระจายเสียง/หน่วยประชาสัมพันธ์เคลื่อนที่
* ศูนย์ข้อมูลข่าวสารขององค์กรปกครองส่วนท้องถิ่น มีเจ้าหน้าที่ให้บริการประจำและให้ประชาชนสืบค้นได้เอง
* จัดส่งเอกสารเผยแพร่รายงานประจำปี
* ประชาสัมพันธ์ข้อมูลการดำเนินงานขององค์กรปกครองส่วนท้องถิ่น ผ่านสื่อมวลชน/การจัดแถลงข่าว
* หนังสือพิมพ์หรือวิทยุท้องถิ่น
* ประกาศผ่านเว็บไซต์/เว็บบอร์ด/เฟสบุ๊ค ที่มีข้อมูลผลการดำเนินงานขององค์กรปกครองส่วนท้องถิ่น
* รายการ TV
* รายการทาง Youtube ออนไลน์

**7. ระยะเวลาดำเนินการ**

ปีงบประมาณ พ.ศ. 2561

**8. งบประมาณดำเนินการ**

ไม่ใช่งบประมาณ

**9. ผู้รับผิดชอบโครงการ**

ฝ่ายอำนวยการ สำนักปลัด เทศบาลตำบลท่างิ้ว

**10. ตัวชี้วัด/ผลลัพธ์**

จำนวนช่องทางในการเผยแพร่ข้อมูลข่าวสารของหน่วยงาน

**3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**3.2.1 มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น**

**1. ชื่อโครงการ : การดำเนินงานศูนย์รับเรื่องราวร้องทุกข์เทศบาลตำบลท่างิ้ว**

**2. หลักการและเหตุผล/ที่มาของโครงการ**

เทศบาลตำบลท่างิ้ว เป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่าง ๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างรวดเร็ว และลดภาระของประชาชนเป็นสำคัญ

ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน เทศบาลตำบลท่างิ้ว จึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์จากประชาชนที่ได้รับความเดือดร้อนต่าง ๆ

**3. วัตถุประสงค์**

3.1 เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

3.2 เพื่ออำนวยความสะดวกแก่ประชาชนที่มาติดต่อราชการ ณ เทศบาลตำบลท่างิ้ว

3.3 เพื่อเสริมสร้างความสัมพันธ์อันดีระหว่างบุคลากรของเทศบาลกับประชาชนในพื้นที่

**4. เป้าหมาย**

ให้บริการรับเรื่องร้องเรียน/ร้องทุกข์ จากประชาชนในพื้นทีที่ได้รับความเดือดร้อนรำคาญหรือผู้มีส่วนได้ส่วนเสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จ

45

ภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหาและผลกระทบใด ๆ ที่อาจจะเกิดขึ้นตามมาได้

**5. วิธีดำเนินการ**

5.1จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

5.2 เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน

5.3 นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

5.4 แจ้งผลการปฏิบัติงานให้ผู้ร้องทราบ

**6. ระยะเวลาดำเนินการ**

ให้บริการในวัน เวลาราชการวันจันทร์ – วันศุกร์ ตั้งแต่เวลา 08.30 น.-16.30 น. โดยช่องทางร้องทุกข์/ร้องเรียน ดังนี้

6.1 สำนักงานเทศบาลตำบลท่างิ้ว

6.2 ทางโทรศัพท์หมายเลข 075-377300,075-392150 ทางโทรสารหมายเลข 075-377300

6.3 ทางเว็ปไซต์

6.4 ทางไปรษณีย์

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดเทศบาล เทศบาลตำบลท่างิ้ว

**9.ตัวชี้วัด/ผลลัพธ์**

9.1 มีสถิติจำนวนเรื่องร้องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานของเทศบาลตำบลท่างิ้ว

9.2 สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

9.3 แจ้งผลการดำเนินการให้ผู้ร้องเรียนทราบภายใน 15 วัน

**3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์**

**1. ชื่อโครงการ : กิจกรรม รายงานผลการตรวจสอบข้อเท็จจริงให้ผู้ร้องเรียนเรียน/ร้องทุกข์รับทราบ**

**2. หลักการและเหตุผล/ที่มาของโครงการ**

การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฎิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องทราบโดยเร็วไม่เกิน 15 วัน

**3. วัตถุประสงค์**

3.1 เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

3.2 เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

46

3.3 เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์ และส่งเสริมภาคประชาชนร่วมตรวจสอบการดำเนินงานของทางราชการ

**4. เป้าหมายการดำเนินการ**

ผู้ร้องเรียนร้องทุกข์ทุกราย

**5. พื้นที่ดำเนินการ**

เทศบาลตำบลท่างิ้ว

**6. วิธีดำเนินการ**

ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน 15 วันทำการ

**7. ระยะเวลาดำเนินการ**

ปีงบประมาณ 2561-2564

**8. ผู้รับผิดชอบโครงการ**

สำนักปลัด เทศบาลตำบลท่างิ้ว

**9. งบประมาณดำเนินการ**

ไม่ใช้งบประมาณ

**10. ตัวชี้วัด/ผลลัพธ์**

10.1 การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

10.2 ใช้เป็นแนวทางปฎิบัติงานด้านการร้องเรียนร้องทุกข์

**3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**3.3.1 ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ**

**1. ชื่อโครงการ : ประชุมประชาคมหมู่บ้านและประชาคมตำบล ประจำปี**

**2. หลักการและเหตุผล/ที่มาของโครงการ**

กฎหมายที่เกี่ยวข้องกับการกระจายอำนาจและองค์กรปกครองส่วนท้องถิ่น เป็นกฏหมายที่ค่อนข้างใหม่และมีจำนวนหลายฉบับด้วยกัน ทำให้ประชาชนยังไม่อาจได้รับทราบถึงความสำคัญของการกระจายอำนาจและการมีส่วนร่วมของประชาชนต่อการกระจายอำนาจ เทศบาลตำบลท่างิ้วจึงได้จัดทำโครงการประชุมประชาคมหมู่บ้านและประชาคมตำบลประจำปี 2561 ขึ้น เพื่อให้ประชาชนมีความรู้ความเข้าใจและตระหนักถึงความสำคัญของการกระจายอำนาจการมีส่วนร่วมของประชาชนต่อการพัฒนาท้องถิ่นตนเอง

**3. วัตถุประสงค์**

เพื่อให้การบริหารจัดการเป็นไปตามหลักการมีส่วนร่วมของประชาชน โปร่งใส และตรวจสอบได้เพื่อเผยแพร่ความรู้ให้กับประชาชนถึงการมีส่วนร่วมในการบริหารงานขององค์กรปกครองส่วนท้องถิ่น เพื่อรับฟังความคิดเห็น ข้อเสนอแนะในการพัฒนาท้องถิ่น และรายงานการดำเนินงานประจำปีงบประมาณ พ.ศ. 2561 อีกทางหนึ่งด้วย

**4. เป้าหมาย**

ผู้นำองค์กรประชาชน เช่น กำนัน ผู้ใหญ่บ้าน ผู้ช่วยผู้ใหญ่บ้าน สารวัตรกำนัน ผู้นำชุมชนแพทย์ประจำตำบล อาสาสมัครสาธารณสุข สมาชิกสภาเทศบาล กลุ่มอาชีพต่าง ๆ ตลอดจนประชาชนทั่วไป จำนวนไม่น้อยกว่า 500 คน

**5. วิธีดำเนินการ**

5.1 ติดต่อ ประสานงานกับเจ้าของสถานที่

5.2 แต่งตั้งคณะทำงาน

5.3 วางแผนกำหนด วัน เวลา สถานที่ การฝึกอบรม พร้อมกำหนดตารางการฝึกอบรม

47

5.4 เสนอโครงการเพื่อขออนุมัติงบประมาณจากเทศบาลตำบลท่างิ้ว

5.5 ดำเนินโครงการตามวัน เวลา ที่กำหนด

**6. ระยะเวลาดำเนินการ**

4 ปี (ปีงบประมาณ 2561 - 2564)

**7. งบประมาณ**

50,000 บาท

**8. ผู้รับผิดชอบโครงการ**

งานวิเคราะห์นโยบายและแผน สำนักปลัด เทศบาลตำบลท่างิ้ว

**9. ตัวชี้วัด/ผลลัพธ์**

ผู้เข้าร่วมประชุมประชาคมสามารถเข้าใจการบริหารงานแบบการมีส่วนร่วม ตระหนักถึงความสำคัญของการกระจายอำนาจและเป็นการสร้างทัศนคติที่ดีระหว่างประชาชนและหน่วยการบริหารราชการส่วนท้องถิ่น

**3.3.2 ดำเนินการให้ประชาชนมีส่วนร่วมตรวจสอบ และการประเมินผลการปฏิบัติงาน**

**1. ชื่อโครงการ : กิจกรรมการประเมินผลการปฏิบัติราชการของเทศบาลตำบลท่างิ้ว**

**2. หลักการและเหตุผล/ที่มาของโครงการ**

ด้วยกรมส่งเสริมการปกครองท้องถิ่น กำหนดให้เทศบาลในฐานะองค์กรปกครองส่วนท้องถิ่นต้องดำเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการของเทศบาลว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการของเทศบาล เพื่อนำผลที่ได้จากการประเมินมาใช้ในการปรับปรุง แก้ไขส่งเสริม พัฒนา ขยายหรือยุติการดำเนินภารกิจต่าง ๆ ของเทศบาลต่อไป

ดังนั้น อาศัยอำนาจตามความในมาตรา 9 (3) และมาตรา 45 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 เทศบาลตำบลท่างิ้วจึงได้จัดทำโครงการการปฎิบัติราชการของเทศบาลตำบลท่างิ้ว ประจำปีงบประมาณ พ.ศ. 2561

เพื่อให้การประเมินผลการปฏิบัติราชการของเทศบาลตำบลท่างิ้ว มีการขับเคลื่อนอย่างเป็นรูปธรรม ซึ่งจะส่งเสริมให้เทศบาลมีมาตรฐานในการปฏิบัติราชการ ลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และคำนึงถึงการมีส่วนร่วมของประชาชนในการตรวจสอบการประเมินผลการปฏิบัติงาน และการเปิดเผยข้อมูลข่าวสาร โดยให้เป็นไปตามหลักเกณฑ์และวิธีการที่กฎหมายกำหนด

**3. วัตถุประสงค์**

3.1 เพื่อติดตามประเมินผลการปฏิบัติราชการได้อย่างถูกต้องตามมาตรฐานการปฏิบัติราชการ

3.2 เพื่อให้เกิดกระบวนการมีส่วนร่วมของภาคประชาชนในการตรวจสอบการปฏิบัติราชการของเทศบาลตำบลท่างิ้ว และเป็นการเฝ้าระวังการทุจริตในการบริหารจัดการตามภารกิจของเทศบาลตำบลท่างิ้ว

3.3 เพื่อดำเนินงานให้เป็นไปตามนโยบายของผู้บริหารท้องถิ่นเทศบาลตำบลท่างิ้ว

**4. เป้าหมาย/ผลผลิต**

คณะทำงานและเจ้าหน้าที่ผู้รับผิดชอบการประเมินผลการปฏิบัติราชการของเทศบาลตำบลท่างิ้ว

**5. พื้นที่ดำเนินการ**

เทศบาลตำบลท่างิ้ว

**6. วิธีดำเนินการ**

6.1 ประสานกับส่วนราชการและหน่วยงานที่เกี่ยวข้องเพื่อรวบรวมข้อมูล

6.2 จัดทำโครงการและขออนุมัติโครงการ

6.3 จัดทำประกาศประชาสัมพันธ์การดำเนินโครงการ

48

6.4 จัดทำคำสั่งแต่งตั้งคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการของเทศบาลตำบลท่างิ้ว (ตามหนังสือสั่งการ ที่ มท 0892.4/ว 435 ลงวันที่ 11 กุมภาพันธ์ 2558) จำนวน 7 คน ประกอบด้วย

(1) ผู้แทนชุมชนองค์กรภาคประชาชน ภาคเอกชน 2 คน

(2) ผู้แทนสมาชิกสภาเทศบาล 2 คน

(3) ผู้ทรงคุณวุฒิ 2 คน

(4) ปลัดเทศบาล เป็นกรรมการและเลขานุการ

(5) หัวหน้าสำนักปลัด เป็นผู้ช่วยเลขานุการ

(6) หัวหน้าฝ่ายอำนวยการ เป็นผู้ช่วยเลขานุการ

ให้คณะกรรมการฯ ดำเนินการดังนี้

1. ประเมินผลการปฏิบัติราชการของเทศบาลตำบลท่างิ้ว ตามหลักเกณฑ์และวิธีการบริหารกิจการบ้านเมืองที่ดี

2) ประเมินผลการปฏิบัติราชการของเทศบาลตำบลท่างิ้ว ปีละ 2 ครั้ง เป็นอย่างน้อยแล้วเสนอผลการประเมินให้เทศบาลตำบลท่างิ้วทราบ เพื่อนำผลที่ได้จากการประเมินมาใช้ในการปรับปรุงแก้ไข ส่งเสริม พัฒนา ขยายหรือยุติการดำเนินภารกิจต่าง ๆ ของเทศบาลตำบลท่างิ้ว

3) จัดทำแบบประเมินผลและแบบรายงานผลการประเมินการปฏิบัติราชการของเทศบาลตำบลท่างิ้ว สำหรับผลการปฎิบัติราชการประจำปี

4) ดำเนินการเรื่องอื่น ๆ ตามที่เทศบาลตำบลท่างิ้วมอบหมาย

* 1. ประชุมคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฎิบัติราชการ
  2. การจัดทำแผนการดำเนินงาน
  3. การดำเนินโครงการให้เป็นไปตามแผนการดำเนินงาน
  4. จัดทำแบบสอบถามวัดความพึงพอใจในการปฏิบัติราชการของหน่วยงานต่าง ๆ ของเทศบาลตำบลท่างิ้ว พร้อมตัวชี้วัด
  5. การติดตามและประเมินผล

6.10 การจัดทำสรุปรายงานผลการดำเนินโครงการฯ แล้วรายงานให้ผู้บริหารพิจารณาทราบปรับปรุงดำเนินการแก้ไขต่อไป

**7. ระยะเวลาการดำเนินการ**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล

**10. ตัวชี้วัด/ผลลัพธ์**

ผลการปฏิบัติราชการของเทศบาลดีขึ้นเมื่อเปรียบเทียบกับปีที่ผ่านมา

**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

**4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด**

**4.1.1 มีการจัดทำและรายงานการจัดทำระบบควบคุมภายในให้ผู้กำกับดูแล**

49

**1. ชื่อโครงการ : โครงการจัดทำรายงานการควบคุมภายใน**

**2. หลักการและเหตุผล/ที่มาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดินอย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

ดังนั้น เพื่อให้การปฎิบัติถูกต้องและเป็นไปตามระเบียบฯ กำหนด เทศบาลตำบลท่างิ้ว จึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนด เป็นประจำทุกปี

**3. วัตถุประสงค์**

1. เพื่อติดตามและประเมินผลการควบคุมภายใน ระดับองค์กรของเทศบาลตำบลท่างิ้ว

2. เพื่อสรุปรายงานผลการประเมินผลการควบคุมภายในให้นายกเทศมนตรีทราบ ตามแบบที่ระเบียบ ฯ กำหนด

3. เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดินตามกำหนด

**4. เป้าหมาย/ผลผลิต**

ส่วนราชการทุกหน่วยของเทศบาลตำบลท่างิ้ว

**5. พื้นที่ดำเนินการ**

ส่วนราชการทุกหน่วยของเทศบาลตำบลท่างิ้ว

**6. วิธีดำเนินการ**

1. แต่งตั้งคณะกรรมการติดตามและประเมินผลการควบคุมภายใน ระดับองค์กร

2. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

3. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

4. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบตามแบบ ปย. 1 และประเมินผลการปรับปรุงควบคุมภายในตามแบบ ปย. 2

5. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบ ฯ ข้อ 6 ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน

**7. ระยะเวลาการดำเนินการ**

ปีงบประมาณ พ.ศ. 2561

**8. งบประเมินดำเนินการ**

ไม่ใช้งบประมาณดำเนินการ

**9. ผู้รับผิดชอบโครงการ**

สำนักปลัดเทศบาล

**10. ตัวชี้วัด/ผลลัพธ์**

1. บุคลากรมีความรู้ในการปฎิบัติงานเพื่อให้เกิดประสิทธิภาพสูงสุด

2. ลดโอกาสความผิดพลาด ป้องกันและลดความเสี่ยงต่อการปฏิบัติงาน

3. เกิดประโยชน์สูงสุดต่อองค์กรและประชาชนโดยรวม

**4.1.2 มีการติดตามประเมินระบบควบคุมภายใน ใดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลกการติดตามการปฏิบัติตามแผนการปรับปรุงควบคุมภายในให้ผู้กำกับดูแล**

**1. ชื่อโครงการ : มาตรการติดตามประเมินผลระบบควบคุมภายในเทศบาลตำบลท่างิ้ว**

50

**2. หลักการและเหตุผล/ทีมาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้เทศบาลตำบลท่างิ้ว ในฐานะหน่วยรับตรวจจัดวางระบบควบคุมภายในโดยใช้มาตรฐานการควบคุมภายในเป็นแนวทางหรืองเครื่องมือในการบริหารจัดการความเสี่ยงที่เกิดจากการดำเนินกิจกรรม หรือโครงการต่าง ๆ ของหน่วยรับตรวจ และรายงานการประเมินผลการควบคุมภายในต่อคณะกรรมการตรวจเงินแผ่นดิน ผู้กำกับดูแลอย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ โดยมีวัตถุประสงค์เพื่อสร้างความมั่นใจอย่างสมเหตุสมผลว่าการดำเนินงานของหน่วยรับตรวจจะบรรลุวัตถุประสงค์ของการควบคุมภายในด้านประสิทธิผลและประสิทธิภาพของการดำเนินงานและการใช้ทรัพยากร ซึ่งรวมถึงการดูแลรักษาทรัพย์สิน การป้องกันหรือลดความผิดพลาด ความเสียหายการรั่วไหล การสิ้นเปลือง หรือการทุจริตในหน่วยรับตรวจด้านความเชื่อถือได้ของรายงานทางการเงิน และด้านการปฏิบัติตามกฎหมาย ระเบียบ ข้อบังคับ และมติคณะรัฐมนตรี

การดำเนินการจัดวางระบบควบคุมภายใน เพื่อนำความเสี่ยงที่มีหรือคาดว่าจะมีและจัดให้มีกิจกรรมการควบคุมที่มีประสิทธิภาพและประสิทธิผล เพื่อป้องกันหรือลดความเสียหาย ความผิดพลาดที่อาจเกิดขึ้น และให้สามารถบรรลุตามวัตถุประสงค์ของการควบคุมภายใน จึงได้กำหนดมาตรการการติดตามประเมินผลการควบคุมภายใน

**3. วัตถุประสงค์**

3.1 เพื่อให้ส่วนราชการที่รับผิดชอบจัดทำและนำแผนการปรับปรุงหรือบริหารจัดการความเสี่ยงไปดำเนินการเพื่อควบคุมลดความเสี่ยง ในการป้องกันหรือลดความผิดพลาด ความเสียหาย การรั่วไหล การสิ้นเปลือง หรือการทุจริตในหน่วยรับตรวจ

3.2 เพื่อให้มีการติดตามประเมินผลการปฏิบัติตามแผนการปรับปรุงหรือบริหารจัดการความเสี่ยงระบบควบคุมภายในของส่วนราชการที่รับผิดชอบ และรายงานผลต่อคณะกรรมการตรวจเงินแผ่นดิน ผู้กำกับดูแลภายในเวลาที่กำหนด

3.3 เพื่อเป็นการเสร้างสร้างและปรับปรุงกลไกการควบคุมภายในให้เกิดประสิทธิภาพและประสิทธิผล

**4. เป้าหมาย/ผลผลิต**

ทุกส่วนราชการของเทศบาลตำบลท่างิ้ว

**5. พื้นที่ดำเนินการ**

สำนักงานเทศบาลตำบลท่างิ้ว

**6. วิธีดำเนินการ**

6.1 ประธานคณะกรรมการติดตามประเมินผลการควบคุมภายในเทศบาลตำบลท่างิ้ว (ระดับองค์กร) จัดส่งรายงานแผนการปรับปรุงการควบคุมภายใน (แบบ ปอ. 3) ให้ทุกส่วนราชการไปดำเนินการบริหารจัดการความเสี่ยงในส่วนที่รับผิดชอบและมีการติดตามผลระหว่างปี

6.2 หัวหน้าส่วนราชการของเทศบาลตำบลท่างิ้ว นำแผนการปรับปรุงการควบคุมภายใน (แบบ ปอ.3) ไปดำเนินการบริหารจัดการความเสี่ยงภายในเวลาที่กำหนด และรายงานผลการดำเนินการต่อที่ประชุมคณะกรรมการติดตามประเมินผลการควบคุมภายในของส่วนราชการ (ระดับส่วนย่อย)

6.3 หัวหน้าส่วนราชการของเทศบาลตำบลท่างิ้ว รายงานผลการดำเนินการแผนการปรับปรุงการควบคุมภายใน (แบบ ปอ.3) พร้อมปัญหาอุปสรรคต่อประประธานคณะกรรมการติดตามประเมินผลการควบคุมภายในเทศบาลตำบลท่างิ้ว

6.4 คณะกรรมการติดตามประเมินผลการควบคุมภายในเทศบาลตำบลท่างิ้ว ประชุมพิจารณาและประเมินผลการควบคุมและบริหารจัดการความเสี่ยงของแต่ละส่วนราชการว่ามีความเพียงพอหรือไม่ หรือจะต้องดำเนินการบริหารจัดการความเสี่ยงต่อไป

51

6.5 รายงานผลการติดตามการปฏิบัติตามแผนการปรับปรุงการควบคุมภายในต่อคณะกรรมการตรวจเงินแผ่นดินผู้กำกับดูแลอย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณ

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด เทศบาลตำบลท่างิ้ว

**10. ตัวชี้วัด/ผลลัพธ์**

10.1 ส่วนราชการที่รับผิดชอบมีการนำแผนการปรับปรุงการควบคุมภายในไปดำเนินการบริหารจัดการความเสี่ยง

10.2 มีการติดตามผลการปฎิบัติตามแผนการปรับปรุงการควบคุมภายใน

10.3 มีการรายงานการติดตามประเมินผลการควบคุมภายในต่อคณะกรรมการตรวจเงินแผ่นดินผู้กำกับดูแลภายในเวลาที่กำหนด

**4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้**

**4.2.1 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ**

**1.ชื่อโครงการ : กิจกรรมการรายงานผลการใช้จ่ายเงินให้ประชาชนได้รับทราบ**

**2. หลักการและเหตุผล/ที่มาของโครงการ**

การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรี วิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฏหมาย ข้อเท็จจริง ไม่มีข้อผิดพลาดบริการด้วยความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฎหมาย ข้อเท็จจริง ไม่มีข้อผิดพลาดบริการด้วยความเสมอภาคกันไม่เลือกปฎิบัติเสริมสร้างความโปร่งใสในการปฎิบัติงาน การบริหารการเงินการคลังเกิดความโปร่งใสไม่เกิดการทุจริตคอร์รัปชันมีการทำงานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่องมีกระบวนการทางการคลังที่เปิดเผยข้อมูลอื่นต่อประชาชน

**3. วัตถุประสงค์**

3.1 เพื่อให้เกิดความโปร่งใสสามารถตรวจสอบได้

3.2 การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

3.3 ปฎิบัติงานถูกต้องตามระเบียบที่เกี่ยวข้อง

3.4 ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนสามารถตรวจสอบความถูกต้องได้

**4. เป้าหมาย/ผลผลิต**

ประชาชนในเขตเทศบาลตำบลท่างิ้ว

**5. พื้นที่ดำเนินการ**

เทศบาลตำบลท่างิ้ว อำเภอเมือง จังหวัดนครศรีธรรมราช

52

**6. วิธีดำเนินการ**

จัดทำงบแสดงฐานะการเงินและงบอื่น ๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม โดยเปิดเผยเพื่อให้ประชาชนทราบ ณ สำนักงานเทศบาลตำบลท่างิ้ว ภายในเก้าสิบวันนับแต่วันสิ้นปี และจัดทำรายงานแสดงผลการดำเนินงาน ตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบทุกสามเดือน

**7. ระยะเวลาดำเนินการ**

ตลอดปีงบประมาณ 2561 และดำเนินการอย่างต่อเนื่อง

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง เทศบาลตำบลท่างิ้ว

**10. ตัวชี้วัด/ผลลัพธ์**

10.1 มีการพัฒนาการบริหารด้านการเงินการคลังและงบประมาณอย่างมีประสิทธภาพ

10.2 มีการเบิกจ่ายถูกต้อง รวดเร็ว เกิดความประหยัด

10.3 มีการเสริมสร้างการมีส่วนร่วมของประชาชนในพื้นที่หรือผู้รับบริการ

**4.3 การส่งเสริมบทบาทการตรวจสอบของสภาท้องถิ่น**

**4.3.1 ส่งเสริมการพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้**

**1. ชื่อโครงการ : กิจกรรมการส่งเสริมและพัฒนาศักยภาพสมาชิกสภาท้องถิ่น**

**2. หลักการและเหตุผล/ที่มาของโครงการ**

องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะรับภารกิจและการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่เทศบาลตำบลท่างิ้ว ได้ดำเนินการ เพื่อให้สมาชิกสภาท้องถิ่นมีความรู้ทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงความรู้ความเข้าใจเกี่ยวกับระเบียบข้อกฏหมายต่าง ๆ ที่เกี่ยวข้องกับท้องถิ่น เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล

ดังนั้น เทศบาลตำบลท่างิ้วจึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนำมาพัฒนาองค์กร พัฒนาท้องถิ่น ให้ท้องถิ่นมีความเจริญก้าวหน้า

**3. วัตถุประสงค์**

3.1 เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานบทบาทและอำนาจหน้าที่

3.2 เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

3.3 เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง

**4. เป้าหมาย/ผลผลิต**

สมาชิกสภาเทศบาลตำบลท่างิ้ว จำนวน 12 คน

53

**5. พื้นที่ดำเนินการ**

ทั้งในเทศบาลตำบลท่างื้ว และหน่วยงานที่จัดฝึกอบรม

**6. วิธีการดำเนินการ**

6.1 ฝ่ายบริหารงานบุคคลตรวจสอบหลักสูตรการฝึกอบรมทั้งภายในเทศบาลตำบลท่างิ้ว และหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

6.2 เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกโดยสำนัก/กองงานที่รับผิดชอบ

6.3 แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการฝึกอบรมเสนอประธานสภาฯ โดยผ่านนายกเทศมนตรีตำบลท่างิ้ว

6.4 ฝ่ายบริหารงานบุคคลดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกเทศมนตรีตำบลท่างิ้วทราบ

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

100,000 บาท

**9. ผู้รับผิดชอบโครงการ**

งานกิจการสภา สำนักปลัด เทศบาลตำบลท่างิ้ว

**10. ผลลัพธ์**

จำนวนสมาชิกสภาท้องถิ่นของเทศบาลตำบลท่างิ้วจำนวน12 ราย ได้รับการฝึกอบรมและศึกษาดูงาน

**4.3.2 ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใด**

**1. ชื่อโครงการ : กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร**

**2. หลักการและเหตุผล/ที่มาของโครงการ**

การส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร เป็นกลไกสำคัญที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ ส่วนกลางก็จะคอยควบคุมดูแลการดำเนินงานต่าง ๆ ขององค์กรปกครองส่วนท้องถิ่นให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้เทศบาลตำบลท่างิ้ว มีบรรยากาศการทำงานแบบมีส่วนร่วมและประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในเทศบาลตำบลท่างิ้วและลดการทุจริต

เทศบาลตำบลท่างิ้ว จึงได้ดำเนินกิจกรรมส่งเสริมสมาชิกสภาท้องถิ่น ให้มีบทบาทในการตรวจสอบการปฎิบัติงานของฝ่ายบริหารขึ้น เพื่อกำหนดบทบาทของสมาชิกสภาท้องถิ่นในการเป็นหน่วยตรวจสอบ โดยให้สมาชิกสภาร่วมเป็นคณะกรรมการในการดำเนินงานของเทศบาลเพื่อให้การปฏิบัติงานโปร่งใสและสามารถตรวจสอบได้อีกทั้งยังเป็นการช่วยลดปัญหาการทุจริตได้

**3. วัตถุประสงค์**

3.1 เพื่อเป็นกลไกสำหรับตรวจสอบ ติดตาม และประเมินผลการปฏิบัติงานของฝ่ายบริหาร

3.2 เพื่อให้เกิดความโปร่งใสและลดการทุจริต สามารถตรวจสอบได้

3.3 สมาชิกสภาท้องถิ่นเข้าใจบทบาท หน้าที่ของตนเองมากขึ้น

54

**4. เป้าหมาย**

สมาชิกสภาเทศบาลตำบลท่างิ้ว จำนวน 12 คน

**5. พื้นที่ดำเนินการ**

เทศบาลตำบลท่างิ้ว

**6. วิธีการดำเนินงาน**

6.1 จัดทำคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สำหรับการประชุม

6.2 แต่งตั้งสมาชิกสภาท้องถิ่นเป็นคณะกรรมการตรวจสอบการดำเนินการต่าง ๆ เช่น การจัดซื้อจัดจ้างโครงการต่าง ๆ การแปรญัตติร่างข้อบัญญัติประจำปี การตรวจรายงานการประชุม การติดตามและประเมินผลแผนพัฒนา ฯลฯ

6.3 สมาชิกสภาท้องถิ่นตั้งกระทู้ถามการบริหารงานในการประชุมสภาเทศบาลตำบลท่างิ้ว

**7. ระยะเวลาดำเนินงาน**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับชอบโครงการ**

งานกิจการสภา สำนักปลัด เทศบาลตำบลท่างิ้ว

**10. ผลลัพธ์**

10.1 สมาชิกสภาท้องถิ่นเข้าใจบทบาทหน้าที่ และร่วมตรวจสอบการปฏิบัติงานของฝ่ายบริหาร

10.2 การปฎิบัติงานต่าง ๆ มีความโปร่งใส

**4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต**

**4.4.1 ส่งเสริมให้มีการดำเนินการเฝ้าระวังการทุจริต**

**1. ชื่อโครงการ : กิจกรรมการติดป้ายประชาสัมพันธ์กรณีพบเห็นการทุจริต**

**2. หลักการและเหตุผล/ที่มาของโครงการ**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่าง ๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชันและมีส่วนร่วมในการป้องกันและปราบปรามการทุจริต

**3. วัตถุประสงค์**

3.1 เพื่อให้ประชาชนมีส่วนร่วมในการป้องกันการทุจริต

3.2 เพื่อแสดงเจตนารมณ์ในการแกไขปัญหาการทุจริต

**4. เป้าหมาย/ผลผลิต**

ประชาชนในจังหวัดนครศรีธรรมราช

**5. พื้นที่ดำเนินการ**

จังหวัดนครศรีธรรมราช

**6. วิธีดำเนินการ**

6.1 ขออนุมัติจัดทำป้ายประชาสัมพันธ์

6.2 ปิดประกาศประชาสัมพันธ์ ณ บริเวณหน้าสำนักงานเทศบาล

6.3 จัดเจ้าหน้าที่รับผิดชอบรับแจ้งเหตุทางโทรศัพท์

6.4 บันทึกเรื่องร้องเรียน ร้องทุกข์

55

6.5 เสนอผู้บริหารพิจารณาสั่งการ

6.6 ดำเนินการปรับปรุงแก้ไขเรื่องที่ได้รับการร้องเรียน

**7. ระยะเวลาดำเนินการ**

4 ปี (ปีงบประมาณ พ.ศ. 2561 - 2564)

**8. งบประมาณดำเนินการ**

20,000 บาท

**9. ผู้รับชอบโครงการ**

สำนักปลัด เทศบาลตำบลท่างิ้ว

**10. ตัวชี้วัด/ผลลัพธ์**

10.1 จำนวนเรื่องร้องเรียนเกี่ยวกับการทุจริต

10.2 นำเรื่องที่ได้รับการร้องเรียนไปดำเนินการปรับปรุงแก้ไข